Президентга «андижонча спектакль» қўйилгани ростми? - Daryo\n12:55, 30.05.2019 242139\nПрезидентга «андижонча спектакль» қўйилгани ростми?\n28 май куни «Озодлик» радиосида андижонлик 35 ёшли Хуршида Тиллаеванинг видео мурожаати эълон қилинди. Икки нафар фарзанди бор аёлнинг таъкидлашича, унга 16 май куни Ўзбекистон Президенти Андижонга ташриф буюрганида «Ўзбекистон 24» телеканали мухбирига хурсандлигидан янги уйга кўчиб ўтганлигини айтиш мутасаддилар томонидан тайинланган. У эса қувонганидан интервью берган ва бу эфирга узатилган. Аммо Президент вилоятдан пойтахтга қайтиши билан аёлдан уй олиб қўйилган. Шунингдек, давлат раҳбарига «уй берилган» дея кўрсатилган 6 аёлдан ҳам уй қайтариб олингани иддао қилинган. Аёлнинг мазкур мурожаати ижтимоий тармоқ фойдаланувчилари ўртасида кенг баҳс-мунозараларни юзага келтирди ва бу ҳануз давом этяпти. «Дарё» мухбири ушбу ҳолат юзасидан журналистик суриштирув ўтказиш мақсадида Андижон шаҳридаги «Мустақиллик» МФЙда бўлди.\nХуршида Тиллаева билан суҳбатлашиб, вазиятга ойдинлик киритиш мақсадида унинг бузилишга тушган яшаш хонадонига борганимизда уйда 23 ёшли ногирон укаси ёлғиз экан. Қўшнилари орқали онаси Ҳалима аянинг қўл телефонига алоқага чиқдик. У қизи ва «Мустақиллик тикувчилик мажмуаси» МЧЖ раҳбари ҳамроҳлигида Андижон вилояти ҳокимининг ўринбосари, хотин-қизлар қўмитаси раиси Манзурахон Юнусованинг олдига, шаҳарнинг Боғишамол даҳасида янги қурилган уйлар томон кетаётганини, ярим соатлар ичида ортларига қайтиб, биз билан бафуржа суҳбатлашишини айтди. Вақтдан самарали фойдаланиш ниятида Хуршида Тиллаевадан ташқари яна 6 нафар аёлдан ҳам уй қайтариб олингани ҳақидаги хабарлар қанчалик ростлигига аниқлик киритишга тушдик. Муқим бошпанаси йўқлигидан қийналиб, ижарама-ижара сарсонликда ҳаёт кечираётган ўша 6 нафар аёлнинг 4 нафари билан мулоқотда бўлдик. Бу аёллар ўзлари кўриб, гувоҳига айланган барча ҳолатларни кўзда ёш ила очиқ-ойдин ҳикоя қилиб берди.\n«Адрас кўйлак кийиб, актрисалик қилдик»\n«Мустақиллик тикувчилик мажмуаси»да ишловчи 30 ёшли Муяссар Раҳимова турмушидан ажрагач, уч нафар фарзанди билан ота уйига қайтиб келган. 4 ой аввал вилоят хотин-қизлар қўмитаси раиси унга ва уй-жойга муҳтож яна бир неча киши, жумладан Хуршида Тиллаевага ҳам Президент совғаси сифатида намунали уйлардан берилишини маълум қилган. Апрель ойида у янги уйлар олдида «Ўзбекистон 24» телеканали учун ҳам интервью берган. Муяссар Раҳимовага Президент келадиган куни ўзи ва болалари чиройли кийиниб келишини тайинлашган, аммо Президент кетганидан сўнг аёлга намунали уйлардан бири берилмаслигини маълум қилишган.\n— Бундан тўрт ой аввал Манзура Пазлиддиновна (вилоят хотин-қизлар қўмитаси раиси – таҳр.) 10 нафар ҳақиқий уйга муҳтожларни ўша намунали уйларга олиб борди. Улар ичида мендан ташқари Хуршида, Дилфуза Ҳожиматова, Шоҳиста Бакирова, Зулфия опа, Хайринисо хола, Камолиддин акалар ҳам бор эди. Ўшанда Манзура опа «Президентимиз совғаси бу сизларга. Биз фақат буйруқни бажаряпмиз. Уйлар сотилмайди, кўнгилни тўқ қилинглар. Барча қийинчиликлар ҳали ортда қолиб кетади. Подшоҳни назари тушиб, уйли бўляпсизлар», деди. Биз эса уйдан умид қилиб, ишчи кийимлар ва постеллар ишлаб чиқарадиган «Мустақиллик» тикувчилик цехида дам олиш кунлари ҳам кўп пул топиш мақсадида астойдил ишлашда давом этдик. Бу ерга октябрь ойида ишга кирганман. Ўшанда аёллар касаллиги бўйича операцияни бошдан кечирганимга бир ҳафта бўлганди. Маошим ўзимни ҳисобим бўйича ўртача бир миллион сўм бўлиши керак эди. Аммо компьютерга бунинг ярми тушарди. Икки марта болам касал бўлганда иложсиз 200 мингдан 400 минг сўм ва бир марта мукофот сифатида 100 минг сўмни амаллаб олдим холос. Қолган пулларимиз эса уй учун ўтарди. Мутассадилар қистови ва хурсандлигимдан апрель ойида «Ўзбекистон 24» канали учун интервью ҳам берганман. Мухбирлар цехда иш қилаётганимни ва биз учун ажратилган уй олдида мамнуният билан гапирганимни съёмка қилишганди.\nПрезидент вилоятимизга келган куни эрталаб соат 08:00 лар атрофида ўша уйларда йиғилдик. Манзура опа «Ортиқча гап-сўз қилмайсизлар, раҳмат, айтинглар холос. Уйлар албатта, берилади сизларга, фақат кўчаётганларингизда ўрни алмашиши мумкин. Кайфиятни бузманглар», дея қаттиқ тайинлади. Ўзим адрас кўйлак-лозим, фарзандларим ҳам чиройли кийиниши кераклигини айтишди. Уйда бир сўм ҳам маблағим йўқлиги боис бир танишимдан 500 минг сўм қарз олиб, болаларим билан кийиниб, ясандик. Ўша куни ўзини Президент қўриқчиси дея таништирган бир ака менга берилган уйга кириб, «Сизларга бу уйлар жиҳозлари билан берилиши ҳақида топшириқ бўлган. Қуллуқ бўлсин!», деб табриклади. Мен, Хуршидахон ва Шоҳистахон учун янги уйларнинг ҳужжатлари расмийлаштирилаётганлигини Манзура опа Танзила Норбоевага айтаётганини эшитгач, кўнглимиз янада ёришди.\nПрезидентни кузатиб, уйга қайтишимдан кейин ҳеч қанча вақт ўтмай цехимизнинг кадрлар бўйича мутахассиси Мавлуда опа телефон қилди. «Муяссар ҳаммага бирма-бир айтиб чиқдим. Сенларга уй берилганига бошида ишонгандим мен ҳам. Аммо уй йўқ экан. Сизлар актрисалик қилибсизлар», деди. Унинг бу гапларидан шокка тушиб қолдим. Ўша кундан бери хавотир, тинчим йўқ. Умидсизликда яшаш жуда қийин экан.\nБир йил олдин турмуш ўртоғим билан ажрашганман. У беш йил бурун менинг устимга яна уйланиб олган. Бундан ўша вақтда хабар топсам-да, оилам бузилмасин, икки ўғил ва бир қизим етим бўлмасин, эримга инсоф берар, деган ниятда сабр қилиб яшадим. Аммо кўп хўрланиб, қийинчиликда кун кечиришга тоқатим етмади ва оиламизга дарз кетди. Қизлик уйимда икки хонада 15 га яқин одам жуда қийин аҳволда яшаймиз. Ўз Ватаним, болаларим ўқимишли бўлишини истайман. Ҳаёт қийинчиликларини енгиб, 3 фарзандим учун курашишдан асло ортга чекинмайман. Менга ўша намунали уйлар олдида қурилаётган кўп қаватли уйлардан бирини берамиз, дейишди. Аммо кўнмаяпман. Бизни шу пайтгача нега алдаб келишди? Нима учун Президент келиб-кетгач, уйни яна қайтариб олишди? Эшитишимча, менга деб берилган ўша янги уй ҳозир хусусий боғчага айлантирилибди.\n«Йигирма йилдан бери уйсиз яшаймиз»\nТикувчилик цехида ишловчи Шоҳистахон Бакированинг онаси Ширинхон ая Бакирова 20 йилдан бери ижара уйларда яшашини айтди.\n— Аслида 4 қиз ва бир ўғлим билан кичкина уйда яшардик. Ўғлим уйланиб, 5 фарзанднинг отаси бўлгач, 12 жонга у ер кичкиналик қилди. Фарзандларим бахтини ўйлаб, иложсиз уйни ўғлимга ташлаб, ижара уйларда яшай бошладик. Йигирма йилдан бери шу тарзда кун кўрамиз. 2016 йили ҳокимиятга уй-жой масаласи бўйича мурожаат қилдим. Улардан эса рад жавоби келди. Ҳокимиятнинг уй-жой бўлимида уйга муҳтожлар рўйхатида тураман ҳалигача. Икки нафар қизим турмушидан ажраган. Невараларим билан бирга яшаймиз, — деди Ширинхон ая Бакирова.\n«Кўп қаватли уйга кўчмаймиз»\nШоҳистахон Бакирова вилоят хотин-қизлар қўмитаси раиси тикувчилик цехининг 8 ишчисини янги уйларга олиб бориб, уларга биттадан уй ажратиб бергани, у қувонганидан «Ўзбекистон 24» телеканалига интервью ҳам берганини айтди. Шоҳистахон Бакированинг сўзларига кўра, Президент уйига кирган Дилфуза Ҳожиматова исмли аёлгагина уй берилган, қолганларга эса кўп қаватли уйлардан квартира берилиши маълум қилинган.\n— Онамнинг аҳволини кўриб турибсиз ука. 2-гуруҳ ногирони, юрагида ўсимтаси бор, тез-тез касал бўлади. Уйсизликдан сарсон юриб зерикдик. Мен ҳам уч, тўрт марта операция столида ётганман. Кўз нурларим жуда суст. Шу ҳолатимда Муяссархон ва бошқа қўшни аёллар қатори цехда ишлайман. Барчамиз тенг ва бир хил иш қилганлигимиз учун маошимизда фарқ йўқ. Уч марта мухтожликдан ҳисобчига йиғлаб-сиқтаб жами 300 минг сўм олганимни яширмайман.\nЎтган йилнинг охирида қайсидир вазирликдан Тўхтабой ёки Худойберган исмли (Кейинроқ «Дарё» мухбири Президент маслаҳатчиси Турсинхон Худойбергеновнинг суратини тикувчи аёлларга кўрсатганда, улар 2018 йил охирида айнан у келганини тасдиқлади) одам келиб, бизга бунёд этилаётган янги уйлардан берилишини ҳокимлик вакилларининг олдида айтганди. Орадан уч ой ўтгач, шаҳар хотин-қизлар қўмитасидан Равшаной опа келиб, барчамизнинг цехдаги пулларимиз эндиликда кўп қаватли уйлар учун ўтишини таъкидлади. Бундан ҳайрон бўлиб, «Биз коттеж олишимизга ишониб, ишлаётгандик», десак «Хоҳлаганлар ишласин», деди. Кейин ҳеч қанча вақт ўтмай, Манзура Пазлиддиновна 8 нафаримизни янги уйларга олиб бориб, биттадан ажратиб берди. Мен ҳам қувониб, Наврўздан сўнг «Ўзбекистон 24»га интервью берганман. Ишонмасангиз, канал архивидан изласангиз, чиқиб қолади.\nАндижон вилояти хотин-қизлар қўмитаси раиси Манзура Юнусова уй-жойга муҳтож аёллар билан янги уйларда (2019 йил март).\nХуллас, Президент намунали уйларга борган куни кечга яқин у ердан, эртасига эски ижара уйимиздан ҳайдалдик. Кейин Манзура опа билан кўришдик. Унинг ёрдами орқали шу уйда вақтинчалик яшаяпмиз. Деярли ҳар куни ижрочи аёллар келишиб, тезроқ чиқиб кетишлигимизни айтишяпти. 22 май куни Муяссар иккимиз йиғлаб, бировлардан қарз-ҳавола қилиб Президент порталидан ёрдам сўраб, Тошкент сари отландик. У ерда ходимларга бор гапни айтдик ва ташкилот раисининг қабулига ёзиб келиндик. Ой охирида яна борамиз. Нега Президент уйига кирган ва суҳбатлашган аёл — Дилфуза Ҳожиматовага уй бериляпти? У ҳам бошида биз билан рўйхатда эди-ку. Оиламизга бермоқчи бўлган кўп қаватли уйлар августда битаркан. Балкони, канализацияси йўқ бинода кекса онам билан қандай яшаймиз? Бизни нега алдашди бошида? Шунга ҳайронмиз, — деди Шоҳистахон Бакирова.\n«Ҳеч нарсага тушунмабман»\nСуриштирув давомида, шу маҳалладаги бузилишга тушган уйларда ижарада яшаётган, юқорида суҳбатдошларимиз исмларини зикр этган Хайринисо ая Эрматова ҳамда Зулфия опа Абдувалиевалар билан ҳам қисқа мулоқотда бўлдик. Ҳар иккисининг ҳам оиласида ногиронлиги бор одамлар истиқомат қилишига гувоҳ бўлдик. Бу аёллар ҳам алданганини тан олдию, юрагидаги дардларини ёришни истамади.\nХайринисо Эрматова ва Зулфия Абдувалиева қизлари билан.\nТушликдан кейин Хуршида Тиллаеванинг хонадонига қайта кирдик. У эса «Озодлик»ка нима сабаб видео мурожаат йўллашга қарор қилдингиз?», деган илк саволимизгаёқ тили базўр айланиб, «Мен ҳеч нарсага тушунмабман. Бу ерда тушунмовчилик бўлди. Телевидениега онамнинг уйида туриб, интервью берганман. Менга ҳам намунали уй берилади, деб ўйлабман. Аслида эса кўп қаватли уй ажратилиб, иш ҳақимдан тўлов қилинаётган экан», дея жавоб қайтарди. «Айтишларича, яна 6 нафар аёл шерикларингиздан ҳам уйлар олиб қўйилибди. Шу ростми?», деган саволимизга эса жавоб беришни истамади. Қисқаси, Хуршида Тиллаева кун бўйи турли ОАВларга интервью беравериб, чарчаганми, саволларимизга жўяли фикрлар ололмадик.\nХуршида Тиллаева фарзандлари билан.\nШундан сўнг, «Мустақиллик тикувчилик мажмуаси» МЧЖ кадрлар бўлими бошлиғи Мавлуда Нишоновага сим қоқдик. У саволларимизни гўёки эшитмаганга олиб, Хуршида Тиллаевадан ташқари бошқа аёл ходимларининг уй масаласидаги муаммосидан хабари йўқлигини билдирди. Вилоят хотин-қизлар қўмитаси раиси Манзура Юнусова билан эса боғланишнинг сира иложи бўлмади.\n«Дарё» мазкур мавзуни кузатишда давом этади...\n22:20, 19.06.2020 390497\n19:13, 04.06.2020 311470\n01:33, 04.08.2020 1423\n00:37, 04.08.2020 3173\n00:22, 04.08.2020 7585\n23:59 Бугун 29824\n22:21, 01.08.2020 143276\n00:40, 02.08.2020 140250\n00:11 Бугун 119272\n12:46 Бугун 94086


Диний маросимлар анъаналардан йироқ бўлмаслиги керак\nШанба куни Жанубий Қозоғистон вилоят Қозоғистон халқи Ассамблеяси биносида вилоят марказий масжиди қошидаги Ҳайъат аъзоларининг кенгайтирилган мажлиси ўтди.\nВилоят фахрийлар кенгаши раиси Ж. Мауленқулов раислигида “Миллий урф-одатлар ва диний маросимларни ихчамлаштириш масалалари” мавзусида ўтган йиғилишда вилоят ҳокими ўринбосари У. Садибеков, вилоят дин ишлари бошқармаси раҳбари С. Сапарбаев, ёзувчи М. Байғут, Қозоғистон мусулмонлари диний бошқармасининг ЖҚВ бўйича вакил-имоми Б. Бейсенбаев ва турли шаҳар, туманлардан келган зиёлилар иштирок этишди.\nТадбирда миллий урф-одатлар, анъаналар ва диний маросимларни ўтказишда жамиятнинг роли, тўй ва дафн маросимларида исрофгарчиликларга йўл қўймаслик, ҚМДБ томонидан тасдиқланган диний русум ва анъаналарни бир шаклда олиб бориш масалалари муҳокама қилиниб, турли фикр-мулоҳазалар айтилди.\n– Бугунги мажлиснинг мазмун-моҳияти ўзгача. Яқинда вилоят ҳокими Жансейит Туймебаев Элбоши раислигида ўтган Хавфсизлик кенгашининг мажлисида қатнашиб қайтди. Унда минтақанинг ижтимоий-сиёсий шароити, диний-экстремизм масаласи муҳокама қилинди. Минтақа раҳбари шу кунга қадар ҳам вилоятдаги диний мувозанатнинг барқарорлигини назорат қилиш юзасидан турли таклифлар киритиб, мутассади бошқармалар раҳбарларига топшириқлар бериб келганди. Вилоят масжиди қошида тузилган Ҳайъат аъзолари гуруҳи кенг қамровли ишлар олиб бормоқда. Бундан мақсад – масжид имомлари ва зиёлилар ҳамкорлигида салбий диний оқимлар билан курашиб, ноқонуний ҳаракатларнинг олдини олишдан иборат.\nБиринчи навбатда тўй ва турли маросимлардаги исрофгарчиликларга йўл қўймаслик, бунинг учун жарима солиш каби масалаларга эътибор қаратиш зарур. Ёшларни тозалик ва ҳалолликка, имон-эътиқодга ўргатиб, тарбиялаш зиёлилар вакилларига юклатилган вазифалардан бири ва бу орқали уларни тўғри тарбия олишларига ишончимиз комил, – деди Уласбек Садибеков.\nКун тартибидаги масалалар юзасидан ёзувчи М. Байғут, Қозоғистон мусулмонлари диний бошқармасининг вилоят бўйича вакил имоми Б. Бейсенбаев маъруза қилишди. Туман, шаҳарлардан келган жамоатчилик кенгашлари раислари ва масжид имомлари ҳам фикр-мулоҳазаларини ўртоқлашдилар.\nТадбир ниҳоясида мажлисда кўтарилган масалалар юзасидан қарор қабул қилинди.\nДилбар ЗИЁМАТОВА. Азат АССАНДИ суратлари, 2018-02-27, 09:59 194


18:00 / 30.01.2017\nБугун, 30 январь куни Ўзбекистоннинг биринчи президенти Ислом Каримовнинг туғилган куни мамлакат бўйлаб кенг нишонланмоқда.\nМамлакат мустақиллигини эълон қилиб, 25 йил давомида бу мамлакатни бошқарган сиёсатчи бугун 79 ёшни қаршилаган бўларди.\nБугун Ўзбекистоннинг барча ҳудудларида халқ ўзининг биринчи юртбошисини хотирламоқда, бир неча кундан буён марҳумнинг Самарқанд шаҳридаги қабрига минглаб кишилар зиёрат учун бормоқда.\nШунингдек, турли давлат ташкилотлари, муассасалар, ҳарбий қисмлар, маҳаллаларда маърифий кечалар, доира стол атрофидаги учрашувлар ташкил этилган.\n30 январь куни ҳам Самарқанддаги Шоҳи Зинда мажмуасида жойлашган «Ҳазрати Хизр» қабристонига жамоатчилик вакиллари, давлат хизматчилари ва фуқаролар миллат етакчисини хотирлаш учун келишди.\nИслом Каримов 1938 йилнинг 30 январида Самарқанд шаҳрида, хизматчи оиласида таваллуд топган. У 1960 йилда Ўрта Осиё политехника институти, 1967 йилда эса Тошкент халқ хўжалиги институтини тамомлаган ва инженер-муҳандис ҳамда иқтисодчи мутахассисликларини олган.\nМеҳнат фаолиятини 1960 йилда Тошкент қишлоқ хўжалиги машинасозлиги ("Ташселмаш") заводида мастер ёрдамчилигидан бошлади. Сўнг мазкур корхонада мастер, технолог. 1961 йилдан 1966 йилгача В. П. Чкалов номидаги Тошкент авиация ишлаб чиқариш бирлашмасида муҳандис, етакчи муҳандис-конструктор бўлиб ишлади. 1966 йилда Ўзбекистон Давлат план комитетига ишга ўтиб, бош мутахассисликдан республика Давлат план комитети раисининг биринчи ўринбосаригача бўлган йўлни босиб ўтди. 1983 йилдан Ўзбекистон ССР Молия вазири, 1986 йилдан Ўзбекистон ССР Министрлар Совети раисининг ўринбосари — республика Давлат план комитетининг раиси. 1986—89 йилларда Ўзбекистон КП Қашқадарё вилоят комитетининг биринчи котиби, 1989 йил июнидан Ўзбекистон КП МК биринчи котиби. 1990 йил 24 мартда Ўзбекистон ССР Олий Кенгашининг сессиясида Ислом Каримов Ўзбекистон ССР Президенти этиб сайланди.\n1991 йил 31 августда Каримов тарихий воқеа — Ўзбекистон Республикасининг давлат мустақиллигини эълон қилди. 1991 йил 29 декабрда муқобиллик асосида ўтказилган умумхалқ сайловида Каримов Ўзбекистон Республикаси Президенти этиб сайланди. 1995 йил 26 мартда бўлиб ўтган умумхалқ референдуми якунларига кўра, Каримовнинг Президентлик ваколати 2000 йилга қадар узайтирилди. 2000 йил 9 январда у муқобиллик асосида Ўзбекистон Республикасининг Президенти этиб қайта сайланди.\nИслом Каримов 2016 йил 2 сентябрь куни 78 ёшида вафот этди.\nМарҳум президентнинг хотирасини абадийлаштириш мақсадида Ўзбекистон президенти Шавкат Мирзиёев «Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида»ги қарорга имзо чекди.\nУшбу қарор асосида ҳар йили Ислом Каримов таваллуд топган сана — 30 январь куни кенг нишонланади, 2 сентябрь куни Хотира куни сифатида ёд этилади.\nИслом Каримов тадбирлар


Жаҳоннинг энг митти давлатлари\n19:08 / 04.07.2016\nЖаҳон сиёсий харитасида 250 га яқин мустақил давлат бор. Шулардан 193 таси БМТга аъзо бўлиб кирган. 250 та давлатнинг орасида халқаро майдонда ўз айтар сўзи бўлган қудратлилари ҳам бор. Бу каби давлатлар ер майдони ва аҳолиси сони бўйича ҳам йирик мамлакат ҳисобланади. Йирик ва қудратли давлатлар қаторида жаҳон харитасида кичик мамлакатлар ҳам топилади. Аҳоли сони оз, ҳудуди кичик бўлишига қарамай, кичик давлатлар орасида жаҳон сиёсатида муҳим роль ўйновчилари хам бор.\nБу каби давлатлар сирасига Ватиканни киритиш мумкин. Бугун биз энг кичик давлатлар ҳақида қисқача маълумот беришга ҳаракат қиламиз.\nКариб денгизида жойлашган Гренада давлатининг ҳудуди 344 квадрат километр бўлиб, пойтахти Сент-Жоржес шаҳридир. Мамлакат аҳолиси 89 минг 502 кишидан иборат. Давлат тузуми конституцион монархия ҳисобланади. Гренада илк бор 14-асрда Колумб томонидан кашф қилинган. Айни дамда қишлоқ хўжалигига катта эътибор берилмоқда. Асосан банан, цитрус мевалар, ёнғоқ етиштирилиб, бошқа давлатларга экспорт қилинади. Гренада оффшор ҳудуди бўлгани боис, молиявий хизматлар туфайли ҳар йили мамлакат хазинасига 7,4 миллион доллар келиб тушади.\nҲинд океанидаги 1 минг 100 та оролдан иборат Мальдив Республикасининг пойтахти Мале шаҳри бўлиб, бу мамлакатда 393 минг киши яшайди. Мамлакат аҳолиси, асосан, балиқчилик билан шуғулланади, аммо Мальдив ороллари жаҳондаги энг яхши курорт ҳисоблангани боис иқтисодиётининг катта қисми хизмат кўрсатиш соҳасига қаратилади. Ялпи Ички маҳсулотиининг 28 фоизи хизмат кўрсатиш ҳиссасига тўғри келади. Ноёб табиати ва иқлими боис саёҳларнинг севимли масканига айланган. Бу ерда ҳайвонларнинг ҳовлилари деярли учрамайди.\nСент-Китс ва Невис давлати Кариб денгизи шарқида жойлашган. 50 мингга яқин аҳоли истиқомат қиладиган бу давлатнинг пойтахти Бастер шаҳридир. Федерация кўринишидаги Сент-Китс ва Невис мамлакати иккита оролдан ташкил топган. Иқлими тропик бўлиб флора ва фаунаси жуда ҳам бой. Туризм ривожланган. Ялпи Ички маҳсулотининг 70 фоизини туризм ташкил қилади. Қишлоқ хўжалигини тараққий этган деб бўлмайди.\nМаршалл оролларининг пойтахти Маджуро шаҳри бўлиб, бу мамлакат аҳолиси 53 минг кишидан ошади. Тинч океанидаги мазкур мамлакатда 29 атолла ва 5 та орол бор. Иқлими ранг-баранг бўлиб, жануби тропик, шимоли эса яримчўлдир. Флора ва фаунасига инсон омили таъсир кўрсатган. Бу ерда 1954 йилда ядро синовлари ўтказилган. Шу сабабли ҳам бу мамлакатда ўсимликларни камдан кам учратасиз. Иқтисодиёти, асосан, хизмат кўрсатишга йўналтирилган. Қишлоқ хўжалигида етиштириладиган маҳсулотлар ички эҳтиёжни қоплайди.\nҒарбий Европадаги Австрия ва Швецария билан чегарадош Лихтенштейн давлатида 37 мингга яқин аҳоли истиқомат қилади. Пойтахти Вадуц шаҳри. Кичик бўлишига қарамай бу мамлакат жуда ҳам гўзалдир. Лихтенштейн князлиги технологик жиҳатдан анча тараққий этган. Мамлакатда аниқ приборсозлик ривожланган. Шунингдек, Лихтенштейн жаҳондаги энг йирик молия марказларидан бири саналади. Банк хизмати анча тараққий этган. Аҳоли турмуш фаровонлиги ҳам юқори даражада.\nСан-Марино давлатида 32 минг аҳоли яшайди. Европанинг жанубий қисмида жойлашган мазкур мамлакат Италия билан чегарадош. Сан-Марино жаҳонинг нафақат кичик давлати, балки Европадаги энг қадимий давлат ҳисобланади. Бу давлатга эрамизнинг 3-асрида асос солинган. Пойтахти Сан-Марино шаҳри бўлиб Монте-Титано тоғида жойлашган. Бу тоғ ва у ердаги қадимий бинолар ЮНЕСКО томонидан Инсониятнинг маданий мероси рўйхатига киритилган.\nАҳолиси 11 минг кишидан сал ошадиган Тувалу давлатининг пойтахти Фунафути шаҳридир. Бу давлат Тинч океанидаги атолла ва ороллардан ташкил топган. Иқлими тропик. Мавсумга қараб ёғингарчилик ва қурғоқчилик бўлиб туради. Айрим ҳолларда орол орқали вайрона келтирувчи циклонлар ўтади. Океаниядаги бошқа давлатлар сингари Тувалунинг иқтисодиёти давлат секторига таянади, айрим ҳолларда қишлоқ хўжалиги ва балиқчиликка қаратилган.\nТинч океанидаги Науру давлатининг расмий пойтахти йўқ. Ҳукумат Ярен округида фаолият юритади. Мамлакат аҳолиси 10 минг кишидан иборат. Науру энг кичик давлатлар рўйхатида учинчи ўринда туради. Мамлакатда, асосан, фосфорит етказилади. Туризм деярли ривожланмаган. Табиати жуда ҳам ифлосланган.\nМонако давлатининг аҳолиси 36 минг кишидан иборат. Пойтахти ҳам Монако деб юритилади. Франция билан чегарадош бўлган мазкур мамлакат казинолари билан машҳур. Шунингдек бу мамлакатда спорт ишқибозари жуда кўп. Формула I чемпионатлари ўтказиб турилади. Туризм даромад келтирувчи тармоқлардан биридир. Монакода солиқлар энг кам бўлиб, банк сири мутлоқо махфий сақланади. Монако қуролли кучлари сафларида 82 нафар ҳарбий хизматчи бор. Аммо ҳарбий оркестрда эса 85 киши меҳнат қилади.\nАфрика қитъасида энг кичик мамлакат сифатида Сейшель ороллари тан олинади. Шимолий Америкада эса Сент-Китс ва Невис давлати кўрилади. Жанубий Америкада эса Суринам энг кичик мамлакат экани айтилади. Буюк Британия соҳилларидаги Силенд давлатининг мустақиллиги бирор бир мамлакат томонидан тан олинмаган. Шу сабабли ҳам бу давлатни энг кичик мамлакатлар рўйхатига киритиб бўлмайди.


Бразилиядаги қамоқхонада 30 дан ортиқ маҳбус жонсиз ҳолда топилди\n18:59 / 06.01.2017\nФото: © EPA/Antonio Lacerda\nБразилия шимолидаги қамоқхонада камида 33 маҳбус жонсиз ҳолда топилди. Бу ҳақда ушбу ҳолат юз берган Рорайма штати ҳукумати хабар берди.\n"Адлия ва фуқаролик масалалари бўйича вазирлик 6 январь куни эрталаб "Монте-Кристо аграр пенитенциар муассасаси"да 33 та ўлим ҳолати қайд этилганини хабар берди. Вазият назорат остида, махсус амалиётлар батальони жангчилари (Бразилия ҳарбий полициясининг нуфузли бўлинмаси – таҳ.) ушбу қамоқхонада ҳудудида", - дейилади баёнотда.\nҲужжатда воқеа нима сабабдан рўй берган хабар қилинмаган. Шу билан бир қаторда, UOL интернет-портали маълумотларига кўра, барча ҳалок бўлганлар наркомафиянинг икки душман гуруҳи қарама-қаршилиги оқибатида қурбон бўлишган. Нашрнинг хабар беришича, айни дамда ушбу қамоқхонада 1475 жиноятчи сақланмоқда, у эса аслида 750 кишига мўлжалланган.\nМаълумот учун, Бразилия тарихидаги энг йирик қамоқхона исёни 1 январь куни Манаус шаҳрида юз берди. Ўшанда икки гуруҳ ўртасида бошланган қарама-қаршилик сабаб юз берган тартибсизликлар оқибатида 56 киши ҳалок бўлган.\nБразилия қамоқхона маҳбус


Халқ билан мулоқот ва инсон манфаатлари йилида аҳоли билан дилдан суҳбатлашиш, уларнинг талаб ва эҳтиёжларини ўрганиш, кичик бизнес ва хусусий тадбиркорликни ривожлантириш, муаммоларни жойида ҳал этиш мақсадида кенг кўламли комплекс чора-тадбирлар ишлаб чиқилиб, идоралараро ишчи гуруҳлари тузилди ҳамда вилоят ҳокими томонидан тасдиқланди.\nАна шундай ишчи гуруҳлардан бири зиммасига уйма-уй юриб, оилалардаги ижтимоий-иқтисодий аҳвол ва маънавий муҳитни ўрганиш, мактабгача таълим муассасалари ишини яхшилашга кўмаклашиш, ўрта махсус, касб-ҳунар таълими тизимида давомат масалаларини назоратга олиш, ижтимоий ҳимояга муҳтож аҳолини манзилли моддий қўллаб-қувватлашни ташкил этиш, мавжуд муаммоларни ечиш вазифалари юклатилган.\n—Халқ билан гаплашиш, дардини тинг¬лаш энг биринчи вазифамиз ва бурчимиздир,—дейди вилоят ҳокими ўринбосари, хотин-қизлар қўмитаси раиси, мазкур ишчи гуруҳ раҳбари Зулфия Тўйева.—Президентимиз Ш. Мирзиёев ҳар бир чиқишларида, маърузаларида барча раҳбарлар олдига ана шу талабни қўймоқдалар. Вилоятимиз ҳокими ҳам ҳудуд раҳбарларининг аҳоли мурожаатлари билан ишлаш, халқ билан мулоқот олиб бориш ишлари сифатига эътибор қаратмоқда. Ком¬плекс чора-тадбирлар режасига кўра тузилган ишчи гуруҳлар ўзига биркитилган ҳудудларда ўрганиш ишларини бошлаб юбордилар. Улар аҳолининг яшаш шароити билан яқиндан танишиб, мавжуд муаммоларни таҳлил қилишмоқда. Айтиш жоизки, Пешкў ва Жондор туманига бириктирилган ишчи гуруҳлар фаолияти анча самарали бўлаётир. Ғиждувон туманига биркитилган ишчи гуруҳ эса касб-ҳунар коллежларида давоматни яхшилаш бўйича дуруст иш олиб бораяпти. Ҳар бир туман раҳбарининг нечта хонадонда бўлиб, неча киши билан гаплашгани, кимларнинг муаммосини ҳал этгани бўйича алоҳида статистика юритилмоқда.Чунки, ўзини юрт тақдирига дахлдор деб билган ҳар бир раҳбар қўл остидаги ҳудуд аҳолиси билан самимий мулоқотда бўлиб, уларни қийнаётган масалаларни ўзи ҳал қилиб, элга қайишсагина эл унга ишонади ва ҳурмат қилади.\nЎрганишлар жараёнида Ромитан тумани "Афросиёб" МФЙ, Чориқулбой кўчасида яшовчи И. Холиқовга бош миясини -операция қилдириши учун моддий ёрдам берилди. Вилоят соғлиқни сақлаш бошқармаси орқали республика касалхонасида ётиб даволаниши учун ордер олишига кўмаклашилди. Ёки бўлмаса, "Қизилравот" ҚФЙда яшовчи Қ. Серикбаевга Тошкентдаги неврологик касалхоналардан бирида имтиёзли даволаниши учун йўлланма берилди. Айниқса, патронаж хизмати чуқур ўрганилмоқда. Бу соҳадаги камчиликлар аниқланиб, ечими топилмоқда.\nБундай мисоллар кўп. Гап қилинган ишларни санаб ўтишда эмас, муддаомиз биргаликдаги саъй-ҳаракатларимиз орқали одамларни рози қилишда, бизга бўлган ишончини мус¬таҳкамлашда. Зеро, ҳар бир хонадонга кириб бориб, одамлар дардини тинглаб, оилаларнинг турмуш фаровонлигини янада яхшилаш бош мақсадимиз. Бу устувор тамойил эса мутасаддиларни бир мақсад йўлида бирлаштириб, барчани эл орасига кириб боришга даъват этди.


Шу сабабли Компанияда доимий равишда турли ҳил спорт тадбирларини ўтказиб турилади. Мусобақалар ходимларнинг нафақат соғлиги учун фойдали, балки ҳамкасблар билан фаол ва мароқли дам олишларига кўмаклашади. Куни кеча Компания ходимлари ўртасида стол тенниси буйича ўтказилган мусобасқалар шулар жумласидандир.\nЎзбекистон Ахборот технологиялари ва оммавий коммуникация ходимлари касаба уюшмаси Республика Кенгашининг 15-22-«О» -рақамли 2019 йил 4 октябр қарори ва корхона касаба уюшмаси қўмитасининг 2019 йил иш режаси асосида 21 ва 23 октябр кунлари ўтказилган стол тенниси мусобақаси корхона ходимлари ўртасида катта қизикиш билан кутиб олинди.\nМазкур мусобақада ўз кучи ва маҳоратини синаб кўриш ва биринчиликда қатнашиш учун корхонанинг аёл ва эркак ходимларидан 40 га яқин ариза қабул қилинди.\nСтол тенниси мусобақалари М. Ломоносов номли Москва Давлат Университетининг Тошкент шахри филиалининг спорт мажмуасида бўлиб ўтди. Унда 35 ёшгача бўлган аёл ва эркаклар ва 35 ёшдан катта бўлган эркак ходимлар катнашдилар. Мусобақанинг биринчи кунида жаъми олтита гуруҳ уртасида саралаш ўйинлари бўлиб ўтди. Ҳар бир гуруҳда ғолиб бўлган ходимлар мусобақанинг финал босқичига йулланмалар олдилар.\nФинал ўйинлари қизикарли ва кескин тарзда ўтди. Унда 35 ёшгача бўлган аёллар ўртасидаги мусобақада технологиялар департаментининг муҳандиси Камилла Шамсутдинова, 35 ёшгача бўлган эркак ходимлар ўртасида моддий бойликларни ҳарид килиш департаментининг эксперти Нодирхон Алаутдинов ва 35 ёшдан катта эркак ходимлар ўртасида технологиялар департаментининг гуруҳ раҳбари Вячеслав Цой мусобақанинг мутлақ ғолиблари бўлдилар.\nКамилла Шамсутдинова ва Нодирхон Алаутдиновлар 2019 йил, ноябр ойида Тошкент шахридаги алоқа корхоналари ходимлари ўртасида ўтказиладиган шаҳар биринчилигида қатнашиш хуқуқига эга бўлдилар.\nМусобақалар якунида барча финал иштирокчилари махсус дипломлар ва қимматбахо эсдалик совғалари билан тақдирландилар.\nCOSCOM МЧЖ Касаба уюшмаси қўмитаси раиси


Ҳаётга татбиқ этилаётган ғоя ва ташаббуслар - Халқ сўзи\nҲаётга татбиқ этилаётган ғоя ва ташаббуслар\n23:42 20 Сентябр 2021 Жамият\nСўнгги йилларда юртимизда ҳаётга татбиқ этилаётган жуда кўп илғор ғоя ва ташаббуслар бугун ўз самараларини беряпти. Хусусан, секторлар соҳасида ҳам. Мазкур ноёб ёндашув муаммолар билан ишлаш, аҳолини уйлантираётган масалаларни ечиш, халқ фаровонлигини оширишда самарали иш бераётган тизимлардан биридир. Боиси жойларда фуқаролар ўзларига бириктирилган сектор раҳбарларига мурожаат қилиб, муаммосини бартараф этишяпти.\nБувайда туман прокурори 2-сектор раҳбари томонидан Президентимизнинг тегишли қарорлари ижроси юзасидан мунтазам назорат тадбирлари амалга ошириб борилмоқда.\nБувайда тумани прокурори раҳбарлигидаги 2-сектор ҳудудида жами 11 та маҳалла фуқаролар йиғини мавжуд бўлиб, ушбу маҳалла фуқаролар йиғинларидаги 9158 та хонадонда 35273 нафар аҳоли истиқомат қилиб келади. Сектор раҳбари томонидан амалга оширилган тадбирлар натижасида 273 нафар фуқаро ва 19 та юридик шахснинг муаммолари ҳал этилиб, 21 нафар фуқаронинг бузилган ҳуқуқлари тикланиши таъминланди.\nТуман прокурори ҳудуди 2-сектори бўйича 11 та маҳаллада яшовчи 82 таси фуқаролар тадбиркорлик қилиш истагини билдирган бўлса, 38 таси банк кредитига эҳтиёжи борлиги, 12 тасига ер майдони ажратилиши ва қолган 32 таси бошқа йўналишларда мурожаат қилган. Мазкур муаммолар ҳар бир маҳалла учун тузилган “Йўл харитаси”га киритилиб, ҳозирда ижроси таъминланган.\nСектор аъзолари томонидан сектор ҳудудидаги ижтимоий обектларни ўрганиш бўйича фаолияти давомида жорий йилнинг 2-чораги давомида 13 та ижтимоий соҳа обектларини ўрганиб, 32 та турли соҳалардаги муаммолар аниқланди. Ҳозирги вақтда ушбу аниқланган муаммоларни барчаси бартараф этилган.\nПрокурор томонидан ўтказилган 36 та сайёр қабулларда 168 нафар фуқаронинг муаммолари эшитилиб, 126 тасини ижобий ҳал этилиши таъминланди. Жумладан, 72 нафардан ортиқ фуқаронинг ишга жойлаштирилиши,\n173 нафардан ортиқ фуқароларнинг тиббий кўрикдан ўтказилиб, уларнинг 3 нафари даволанишга ётқизилиши, 150 нафарга яқин фуқароларга моддий ёрдам, ногиронлик арвачаси ва бепул дори-дармон берилиши, 64 нафар фуқароларнинг бошқа соҳалар билан боғлиқ муаммолари ҳал этилиши таъминланди.\nШунингдек, ёшлар билан ўтказилган 36 та учрашувларда 83 нафар фуқаронинг муаммолари эшитилиб, 69 тасини ижобий ҳал этилиши таъминланди. Шулардан, 69 нафардан ортиқ фуқаронинг ишга жойлаштирилиши, 31 нафардан ортиқ ёшларнинг тадбиркорлик учун кредит ажратилиши, 8 нафарга яқин ёшларга моддий ёрдам берилиши, 16 нафар ёшларнинг бошқа соҳалар билан боғлиқ муаммолари ҳал этилиши таъминланди.\nТадбиркорлик фаолияти билан боғлиқ муаммоларни урганиш мақсадида, улар билан утказилган 24 та учрашувларда 48 нафар тадбиркорларнинг муаммолари эшитилиб, 36 тасини ижобий ҳал этилиши таъминланди. Шундан, 33 нафардан ортиқ ёш тадбиркорларнинг тадбиркорлик фаолиятини ривожлантириш учун кредит ажратилиши ҳамда 3 нафар тадбиркорларнинг бошқа соҳалар билан боғлиқ муаммолари ҳал этилиши таъминланди.\nТадбирлар натижасида 8 та янги тадбиркорлик субъектлари ташкил этилиб, 132 та янги иш ўринлари яратилди. Жумладан, Бувайда туман прокурорининг ташаббуси билан ҳорижий инвесторларни жалб этган ҳолда тикучиликка ихтисослашган “Abdulbosit arm tex” МЧЖ ташкил этилиб, 138 та ишчи ўрни яратилди.\nТашкил этилган корхоналарда 120 нафарга яқин ёшлар, аёллар иш билан таъминланган бўлиб, уларнинг 20 нафари “ёшлар дафтари” ва 80 нафари “аёллар дафтари”даги фуқаролардир. Сектор раҳбари томонида ташкил этилган қабуллар жараёнида бўлган мурожаатларга асосан 3 та сув минораси ҳамда сув насоси таъмирланиб, 421 та хонадонларни ичимлик суви билан боғлиқ муаммолари бартараф этилди, 15 та кўчага шағал ётқизилиб 9000 метрга яқин йўллар текисланди, эскирган 75 та симёғочлар янгисига алмаштирилиб, 950 метрдан ортиқ янги электр тармоғи тортилди, 8 та таъмирталаб, ТП (трасформатор) ва ГРПлар таъмирланди, 2 та янги транформатор ўрнатилди.\n“Ёшлар дафтари”га киритилган 528 нафар ёшларга ўз тадбиркорлигини йўлга қўйиш мақсадида уларга ер берилиши таъминланиб, уларнинг бандлиги таъминланди. Бундан ташқари, 139 нафар ёшларнинг ишга жойлаштириш орқали,\n36 нафар ёшларга тадбиркорлик фаолияти билан шуғулланиш учун имтиёзли кредит ажратиш орқали, 66 нафар ёшларга субсидия асосида моторли сув пуркагич аппаратлари, тикув машинаси ва моторли арра берилиб, уларнинг бандлиги таъминланди.\nШунингдек, “аёллар дафтари”ни шакллантириш учун 9158 та хонадонларда истиқомат қилаётган аёллар билан анкета сўровномалари тўлдирилди ва 818 нафар аёллар рўйхати шакллантирилиб, “аёллар дафтари” платформасига киритилди. Ушбу аёлларга бир қатор ёрдамлар берилди.\nЖумладан, 1-тоифага киритилган 73 нафар ижтимоий ҳимояга мухтож ишсиз аёлларнинг барчасининг (шундан 12 нафар ишга муҳтож ишсиз аёлларнинг бандлиги таъминланган, 11 нафари касб-ҳунарга ўқитилди, 33 нафарига тадбиркорлик билан шуғулланиш учун кредит ажратилган, 18 нафари томорқасидан даромад олишмода) бандлиги таминланди.\n2-тоифага киритилган 16 нафар боқувчисини йўқотган эҳтиёжманд аёлларга ҳомийлик асосида озиқ овқат маҳсулотлари берилиб, 5 нафарига субсидия асосида иссиқхона қуриб берилди, 1 нафари туман тиббиёт бирлшмасига хамшира бўлиб ишга жойланди. Аёллар дафтари ҳисобидан бир марталик ёрдам кўрсатилди. Бир нафар уй-жойини таъмирлашга муҳтож I гуруҳ ногиронлиги бўлган Султонова Одинага ҳомийлик ҳисобидан 4 хоналик уй қуриб берилди.\nҲудудларда томорқа майдонларидан унумли фойдаланишни ташкил этиш мақсадида, аҳоли томорқа майдонларини уйма-уй юриш орқали инвентаризациядан ўтказилиб, таҳлил қилиб борилмоқда. 2-сектор ҳудудида 9158 та хонадонда жами 410 гектар томорқа ер майдони мавжуд бўлиб, мазкур ер майдонларида мониторинг тадбирлари ўтказилмоқда.\nТуман прокурори томонидан тадбиркорликни ишончли ҳимоясини таъминлаш, фаолиятни ноқонуний текшириш ҳамда асоссиз аралашиш ҳолатларини олдини олиш борасидаги ўтказилган назорат тадбирлари натижасида, ўтган даврда 15 нафар тадбиркорларнинг бузилган ҳуқуқлари тикланган.\nЙил бошига фаолиятини тўхтатган 32 та кичик бизнес субъектлари билан инвидуал тарзда учрашиб, уларнинг фаолиятини тўхтатиш сабаблари ўрганилиб, ушбу тадбиркорларни тадбиркорлигини тиклаш чоралари кўрилди. Натижада қайд этилган давр мобайнида 15 та кичик бизнес субъектларининг фаолияти тикланиб, уларда 32 та иш ўринлари йўқотилишини олди олинди. Жорий йилда тадбиркорлик субъектлари 15 та муаммолар прокуратура органлари аралашуви билан тезкорлик билан ҳал қилинган. Тадбирлар натижасида 8 та янги тадбиркорлик субъектлари ташкил этилиб, 16 та янги иш ўринлари яратилди.\nБундан ташқари, туман прокурори 2-сектор ҳудудида 1 та “Қум” маҳалла фуқаролари йиғини “Обод қишлоқ” дастурига киритилган. Дастур доирасида Қум МФЙда 7.1 км. ичимлик суви тармоқларини тортиш, 1 дона сув минораси ўрнатиш, 4 дона сув минорасини таъмирлаш, 4 дона сув насоси ўрнатиш, 1 дона ТП ўрнатиш, 1 дона насос биноси қуриш ҳамда 1 дона тик артезан қудуғи қазиш режалаштирилган.\nЎрганиш кунига ҳудудда 7.1 км. траншея қазилган ҳамда 7.1 км тармоқ ётқизиш ишлари бажарилгани, 87 та колодесўрнатилгани, ичимлик қудуғи қазиб сув чиқарилгани ҳамда мазкур соҳада ишлар якунланаётганлиги маълум бўлди. Шунингдек, дастур доирасида “Қум” МФЙ ҳудудида 1,4 км. қум-шағал аралашмасидан асос қурилди, 2.3 км. асфалт ётқизилди, шунингдек, қўшимча дастур бўйича 1.2 км. асфалт ётқизиш ишлари амалга оширилди. Бундан ташқари, “Қум” МФЙда дастур асосида 87 дона темир-бетон таянчлар ўрнатилиб, 1.6 км. тармоқ тортилиб, 76-сонли ТПни юкини енгиллатиш учун 1 дона 160 кВА ТП ўрнатилди.\nДастур доираисда “Қум” МФЙда жойлашган 28-сонли умумтаълим мактабида “Бинокор” МЧЖ томонидан 4.4 млрд. сўм эвазига мукаммал таъмирлаш ишлари бажарилмоқда. Шунингдек, Қум МФЙ, Бўстонобод кўчасида умумий қиймати 430 млн. сўмлик Қишлоқ врачлик пунктини янгидан қуриш ишлари амалга оширилмоқда. “Қум” МФЙ ҳудудида мактаб болаларига мактабга боришларида қийналмасликлари учун 500 метр пиёда йўлаклари қуриш ишлари бажарилмоқда.\nБундай мисоллар кўп. Муҳими, фуқарога берилаётган кўмак туфайли улар ҳаётда ўз ўрнини топаётир, аҳоли турмуш фаровонлиги ошириб, маҳаллалар обод бўлаётир. Сектор раҳбарилари мана шу хайрли йўлда бирлашиб, бу борадаги ишларни изчил давом эттиришни мақсад қилган.\nНавоийда "Lacetti" пиёдани уриб юборди\nХориждан келтириладиган хомашё импортига 25 фоизлик чегирма жорий этилди\nОмон Матжон боғи


БОЛАЖОНЛАРНИ ОРОМГОҲЛАР КУТМОҚДА\nМана, навбатдаги ўқув йили якунланиб, ўқувчиларнинг ёзги таътили бошланди. Болаларнинг таътил кунларини мазмунли, қизиқарли ўтказишлари учун барча чора-тадбирлар кўрилди.\nВилоят ҳокимлиги ва вилоят касаба уюшмалари ташкилотлари бирлашмаси кенгаши раёсатининг қўшма қарори қабул қилиниб, шаҳар ва туманлардаги болалар оромгоҳлари ёзги мавсумга тўла тахт этилмоқда.\nКуни кеча вилоят ҳокими вазифасини бажарувчи Ф.Эрманов раҳбарлигида 2018 йил ёзги мавсумда ўқувчи-ёшларни дам олдириш ва соғломлаштиришни ташкил этиш ва назорат қилиш бўйича комиссия аъзолари, тегишли ташкилотларнинг раҳбарлари Янгибозор туманидаги иккита болалар оромгоҳида бўлиб, бу йўналишда олиб борилаётган ишлар билан яқиндан танишдилар.\n“Шунқор” болалар оромгоҳи туманнинг “Дўстлик” маҳалласида жойлашган. Бу йил оромгоҳда 400 нафардан зиёд боланинг дам олиши режалаштирилган.\nОромгоҳимизда барча зарур шарт-шароитлар яратилган, - дейди оромгоҳ тарбиячиси Шоҳиста Қўзиева. Болаларнинг ҳар бир куни мароқли ўтиши учун маданий-маърифий тадбирлар белгиланди. Шунингдек, мунтазам равишда спорт тўгараклари фаолият кўрсатади. Болаларнинг футбол, баскетбол, теннис, шахмат ўйнашлари учун ҳамма нарса тахт.\nТуманнинг “Янгиёп” маҳалласидаги “Паҳлавон” болалар оромгоҳи ҳам таътил кунлари ўғил-қизларимиз учун севимли маскан бўлади.\nОромгоҳ фаолларидан Азиза Жумамуратова ёзги таътил даврида қадимий ва навқирон Хива шаҳрига саёхатлар ташкил этилишини, “Китоб – офтоб”, “Қувноқлар ва зукколар” каби ўнлаган тадбирлар ўтказилишини ва бунда ўқувчилар албатта фаол иштирок этишларини таъкидлади.\nАйни пайтда оромгоҳ кутубхонасида юздан зиёд китоблар бор. Шунингдек, дам олувчиларга газеталарнинг янги сонлари ҳам етказиб борилади, - дейди А.Жумамуратова. - Оромгоҳимиз мавсумга шай.\nТуманда ўтказилган тадбирда вилоят ҳокими вазифасини бажарувчи Ф.Эрманов ҳар бир оромгоҳда болаларнинг мазмунли ҳордиқ чиқаришлари, саломатликларини тиклашлари учун яратилаётган шароитларга ва масъуллар олдида турган вазифаларга алоҳида тўхталди.\nТадбир давомида қатор бошқарма, ташкилотлар раҳбарларининг оромгоҳларнинг тайёргарлиги бўйича ахборотлари тингланди.\n“Хоразм хақиқати” ва “Хорезмская правда”\nгазеталари 26 май, №42 (19492) шанба\nБугун 24 Январь 2020, Жума


Ён қўшни – жон қўшни | Muslimaat.uz\nМанзилингиз:Муслимаат»Оила ва жамият»Силаи раҳм»Ён қўшни – жон қўшни\nBy Muslimaat on Iyun 12, 2012 Силаи раҳм\nХалқимизда шундай мақол бор:«Ҳовли олма – қўшни ол!».Бу мақолнинг замирида бебаҳо ҳикматлар мавжуд. Қўшнинг тинч бўлса, сен ҳам тинч бўласан. Агар қўшнингнинг уйида нотинчлик бўлса, бунинг таъсири сени ҳам четлаб ўтмайди. Қўшниларнинг ўзаро аҳил-тотувлиги жамиятнинг тотувлигини таъминлайди. Бир-бирлари билан уришиб, ёқа бўғишиб юрган қўшниларни кўрганда ажабланамиз. Уларга нима етмаётган экан? Талашиб юрган нарсалари эса арзимаган дунё матоҳлари ёки болаларнинг ўртасидаги кичик жанжаллар. Бу ҳолга тушишликлари, маҳкамадан-маҳкамага бир-бирларининг устидан шикоят ариза кўтариб юришлари қандай ҳунук ҳолат?!\nИсломда қўшничилик ҳақлари тўғрисидаги маълумотлар беқиёсдир. Ҳеч қайси бир дин Ислом қўшничиликка эътибор қаратганидек эътибор қаратмаган десак, янглишган бўлмаймиз. Ислом бизга шундай таълим беради:\n• Қўшнингга тилинг билан ҳам, қўлинг билан ҳам азият берма.\n• Ҳаттоки қўшнинг яҳудий бўлса ҳам, унга яхшилик қил.\n• Қўшнинг динсиз бўлса, уни ширин насиҳатлар билан ҳақ йўлга даъват қил.\n• Уйингни қўшнининг уйидан унинг рухсатисиз баланд қурма.\n• Қўшнинг касал бўлса, ҳолидан хабар ол.\n• Қазо қилса, жаноза сафида бўл.\n• Фақир ва муҳтож бўлса қўлингдан келганича ёрдам бер.\n• Уйингда ширин таомлар пишириб қўшнингга озор берма. Агар шундай қиладиган бўлсанг, қўшнингга ҳам олиб чиқ.\nБу каби қўшничиликка доир қоидаларни санайверишимиз мумкин. Абу Ҳурайра розияллоҳу анҳудан ривоят қиладилар: «Пайғамбаримиз соллаллоҳу алайҳи васаллам айтдилар: «Жибрил менга ҳамиша қўшни ҳақида васият қилар эдики, мен яқинда қўшнига мерос берилади», деб ўйлардим».\nҲасан Басрий айтади:« Қўшнидан азиятни тийиш яхши қўшничилик эмас. Яхши қўшничилик, қўшнидан бўлган азиятга сабр қилишликдир.\nҚўшни қариндош ва мусулмон бўлса, улар учун қариндошлик ҳаққи, Ислом ҳаққи ва қўшничилик ҳақлари бор. Иккита ҳаққи бори мусулмон қўшнидир. Унда Ислом ҳаққи ва қўшничилик ҳаққи бор. Аммо битта ҳаққи бор қўшни ғайридин қўшнидир. Унинг қўшничилик ҳаққи бор.\nПайғамбаримиз соллаллоҳу алайҳи васаллам қўй сўйганларида яҳудий қўшнига ҳам қўйнинг бир бўлагини олиб чиқишликларини буюрганлар.\nАллоҳ таоло «Нисо» сураси 36-оятида шундай амр қилади:\nАллоҳга бандалик қилинглар, унга ҳеч нарсани шерик қилманглар ва ота-онага, қариндошларга, етимларга, мискинларга, яқин қўшниларга, ён қўшниларга, ёнбошдаги соҳибларга, кўчада қолганларга ва қўлингизда мулк бўлганларга яхшилик қилинглар. Албатта, Аллоҳ ўзини юқори тутувчи ва одамлар устидан фахр қилувчиларни хуш кўрмас.\nПайғамбаримиз соллаллоҳу алайҳи васаллам:«Аллоҳнинг ҳузурида дўстларнинг яхшиси ўз дўстига яхшилик қилганидир, Аллоҳнинг ҳузурида қўшниларнинг яхшиси ўз қўшнисига яхшилик қилганидир», деганлар.\nSentabr 3, 2019 0


Хиллари Клинтон тарафдорлари Трампни ташвиқот қилган бошпанасиз қора танли аёлни таҳқирлади\nДобавлено: 31.10.2016, 10:31\nYouTube-каналида бир тўда ёшларнинг Голливуднинг Шон-шуҳрат хиёбонида қора танли аёлни таҳқирлаётгани акс этган видеоролик пайдо бўлди, деб хабар берди “Lenta.ru” нашри.\nВидеоролик муаллифининг маълумот беришича, Демократик партия томонидан АҚШ президентлигига номзоди кўрсатилган Хиллари Клинтоннинг тарафдорлари Дональд Трампни ташвиқот қилгани учун қора танли аёлдан норози бўлиб, уни турли сўзлар билан ҳақоратлаб, таҳқирлашган. Улар аёлнинг қўлидан Трампга овоз беришга ундалган чақириқ ёзилган плакатни тортиб олиш учун туртиб, йиқитишган. Оқибатда аёл Морган Фриманнинг юлдузи устига қулаган. Фаоллардан бири унга энгашиб, “бу ердан қорангни ўчир, деб огоҳлантиргандим-ку”, деб мурожаат қилган.\nРоликни томоша қилган ижтимоий тармоқ фойдаланувчилари аёлни ҳимоя қилган. Фойдаланувчиларнинг баъзилари ёшлар ичида турли ирққа мансуб кишилар бўлишига қарамай, уларни “Ахмоқ террорчилар, миллатчилар!” деб атаган.\nЭРТАГА МАМЛАКАТИМИЗДА КЕЧАСИ 3 ДАРАЖА СОВУҚ ВА 2 ДАРАЖА ИЛИҚ БЎЛАДИ


“Ёшларни маънавий етук қилиб тарбиялашда ҳамда бандлигини таъминлашда ижтимоий шерикликни кучайтириш” - IF\n“Ёшларни маънавий етук қилиб тарбиялашда ҳамда бандлигини таъминлашда ижтимоий шерикликни кучайтириш”\n“Ёшларни маънавий етук қилиб тарбиялашда ҳамда\nбандлигини таъминлашда ижтимоий шерикликни кучайтириш” мавзусида\nдавлат грантларини ажратиш учун учинчи танловни\nМанзилли қўллаб-қувватлаш дафтарларига киритилган ёшларни чинакам маърифат ва юксак маданият эгаси бўлишига кўмаклашиш.\nЁшларда миллий ва умуминсоний қадриятларга ҳурмат туйғусини шакллантиришнинг инновацион усулларини жорий этиш.\nБуюк аждодларимизнинг ватанпарварлик ва тараққийпарварлик тўғрисидаги бой маънавий-маърифий меросини ёшлар онгига сингдириш.\nМанзилли қўллаб-қувватлаш дафтарларига киритилган ёшларни “Беш муҳим ташаббус” доирасида ижтимоий фаоллигини оширишга кўмаклашиш.\nУчинчи Ренессанс ғоясининг мазмун моҳиятини аҳолининг барча қатламлари, айниқса ёшлар тафаккурига сингдириш.\n“Ёшлар” ва “Меҳр” дафтарига киритилган ёшларнинг ҳуқуқий онги, маданияти ва инсон ҳуқуқлари борасидаги билимларини юксалтириш.\nНотинч, кам таъминланган, боқувчисини йўқотган оилаларнинг фарзандларини, уюшмаган, тарбияси оғир ёшларнинг бўш вақтларини мазмунли ташкил этиш.\nЧекка ва чегара ҳудудлардаги маҳалла, овул, таълим муассасаларида\nва жамоат ташкилотларида ёшларнинг маънан ва жисмонан етук инсон бўлиб камол топишига кўмаклашиш.\nЁшлар ўртасида эрта никоҳ, эрта туғруқни олдини олиш, оиланинг муқаддас қадриятларини уларнинг тафаккурига сингдириш.\nМуқаддам судланган, уюшмаган, тарбияси оғир ёшларнинг жамиятга қайта ижтимоий интеграциясига кўмаклашиш.\nНогирон, уюшмаган, тарбияси оғир, кам таъминланган, чин етим ёшларнинг қайта касбга тайёрлаш, уларнинг ғоя ва ташаббусларини рўёбга чиқариш ва бандлигини таъминлаш.\nТурли ҳуқуқбузарликларга мойил ёшларни, вояга етмаганларни маънавий-маърифий, аҳлоқий тарбиялашда ижтимоий шерикликни кучайтириш.


Beform Vorteile and Nachteile mit sich. Er wird Sie darüber informieren, das Ärzte einem Menschen HELFEN, kontaktieren Sie bitte den Hersteller Anmerkungen. Shorts von H M.\nБу тери одам териси билан бир хил. Мессенжернинг янги версияси Android 4. Жанубий Кореянинг Samsung Electronics компанияси 19 сентябрь, душанба куни Galaxy Note 7 смартфонларини алмаштиришни бошлади. Айнан шундай имкониятни Haimawan компаниясининг янги ишланмаси яратиб беради. Мутахассисларнинг бу хулосаси Android Authority порталида келтирилди. Улар биргаликда илон-роботлар эксплуатациясини ишга туширишни режалаштиришди. HP компанияси анчадан буён барчанинг эътиборини торта оладиган ноутбук яратишга уринар эди.\nOombrella соябони бежизга синоптик, деган номни олмади. Гаджет Freedom деб аталади ва 3G slot на евро 2016 йил билан таъминланган. Slot на евро 2016 йил компанияси исталган смартфон, фаблет ва планшетга S Pen пероси — стилус билан ишлаш имкониятини берувчи аксессуарни патентлаштирди. Android операцион тизимининг кейинги версияси Marshmallow Зефир номини олади. Samsung Galaxy S6 ва Galaxy S6 Edge флагманларини бугунги кунга келиб, тарихдаги энг тез арзонлашиб кетган смартфонлар деб бемалол айтишимиз мумкин.\nСмартфон 2 турда, яъни: У йил августида Дубайда очилади. Россиялик робот-техник Марк Олейник асос солган Лондоннинг Moley фирмаси дунёдаги биринчи робот-ошпазни яратди. Смартфоннинг биринчи версиясида 8 Гб ички хотира ва microSD карта учун слот бор эди.\nChevrolet компанияси янги авлод Spark хэтчбекининг илк slot на евро 2016 йил чоп этди. Рекорд даражадаги учиш пайтида, штурвалда Боршберг туради. Унга иккинчи учувчи slot на евро 2016 йил Бертран Пикар ёрдам беради.\nИспан инженерлари янги авлод батареяларини яратишди. Бугунги кунда 10 млн. Microsoft Office яратувчилари дастур янги версиясининг суратларини намойиш этишди. Евгений Касперский айбсизлигини исботлашга уринади. Apple янги iPhone учун патент олди. Samsung 2-чоракда рекорд даромад олди. Эндиликда Kaspersky антивирусидан бепул фойдаланиш мумкин. Робот журналистлар яратишга slot на евро 2016 йил доллар сарфланади.\nSamsung компанияси янги технологияга патент олди. Олимларимиз томонидан янги кашфиёт. Чехияликлардан яна бир кашфиёт видео. Facebook яна 3 минг ишчи ёллайди Денгиз сувини ичимлик сувига айлантириш усули яратилди. Манчестер университети олимлари Нобель мукофоти совриндори Андрей Гейм билан биргаликда денгиз сувини ичимлик сувига айлантириш усулини яратдилар. Nokia телефони млн.\nТошкентлик талабалар электромобиль яратишди. Янги Samsung Galaxy S8 edge билан танишинг! Канаданинг Kron Slot на евро 2016 йил стартапи Chronos 1. Бу камера сониясига рекорд сондаги — 21,6 мингта сурат олади. Samsung смартфонлари эгалари янги муаммога дуч келишди.\nАвстралияда айфон автомобилни портлатиб юборди. Пойтахтдаги савдо марказида сотилаётган телефонлар нархлари. Одатий аккумуляторлардан марта тез заряд олувчи аккумулятор яратилди. Facebook мессенжерида янги функцияси ишга тушди. Galaxy S7 ва iPhone 7 Plus камералари солиштирилди фото. Beeline стенди энг инновацион деб тан олинди. Янги Nokia телефони билан танишинг! Заряди кунга етадиган телефон! Samsung янги Galaxy Note 7 смартфонини намойиш этди.\nИнсон томирига нанороботлар жойлаштирилади. Энг кучли процессорга эга биринчи смартфон билан танишинг! Пойтахтдаги савдо марказида сотилаётган ноутбук нархлари. Энг самарадор смартфонлар рейтинги билан танишинг! Олимларимиздан навбатдаги янги кашфиёт. Galaxy S7 Edge смартфонининг Европадаги энг катта рекламаси видео. Инсон ички аъзоларида ишловчи робот яратилди видео. Андижонлик талабалар электромобиль яратишди. Posh Mobile Micro X S - дунёдаги энг кичик смартфон!\nAndroid-вирусларнинг умумий сони 40 фоиздан ошди. Гагарин ва Высоцкий шарафига титан iPhone 6s. Дунёдаги энг ингичка ноутбук билан танишинг! Oombrella - синоптик соябон! HP ноутбук ва компьютер имконини берувчи смартфон яратди видео. Роботлар сабабли 5 миллион киши ишидан ажралади Samsung смартфонларга ажойиб аксессуар яратди.\nУ Android тизимида ишлайди. Facebook асосчиси уйи учун сунъий онг яратади. Windows 7 ва 8 фойдаланувчилари Microsoft Windows 10 тизимига янгилашга даъват этувчи хабарлар олишни бошлади. Шотландияда динозаврларнинг юзлаб излари топилди. Илгари уларнинг айримлари кенг жамоатчиликка яхши таниш эмас эди. Google компанияси янги тизимни жорий этди. Японияда робот смартфон яратилди. Galaxy S6 ва Galaxy S6 Edge флагманлари бирданига арзонлашди.\nСув чивини шаклида робот яратилди. Пойтахтимиз бозоридаги смартфонлар нархлари. Хитойликлар дунёдаги биринчи биометрик банкомат яратишди. Смартфонлар бозорида samsung яна етакчи. Galaxy S6 ва S6 Edge смартфонлари янги рангларда. Бепул хостинглардаги сайтлар WWW. Haier Nebula кондиционери йил янгилиги. Дунёдаги биринчи робот-ошпаз яратилди. Мобиль интернет тезлигини 10 марта оширадиган куртка яратилди. Beeline роумингдаги интернет article source оширди.\nSamsungнинг янги смартфонларига рекорд даражадаги буюртма. Дунёдаги энг катта скейтбордни яратишди Видео. Олтин ёки платина корпусли iPhone 6 нархи 3,5 read more долларгача Adidas компаниясидан яна бир янгилик.\nЮрак шаклидаги телефон яратилди. Келажак офиси - стол-стулларсиз! Тошкентда смарт-карталар тизими кейинги йилдан бошлаб ишлайди. Nokia Microsoft Mobile номини олади.\nОпубликовано в 777 слот игровые автоматы играть на деньги если


Ўзбек киночиси Али Ҳамроев 1991 йил суратга олган "Ким жинни?" қаҳрамони "Ўзбекистондаги жинихоналарни ислоҳ қилиш керак" деган таклифни илгари сурган эди.\nОрадан йиллар ўтиб Ўзбекистон Республикаси Вазирлар Маҳкамасининг 2013 йил 25 июлдаги 207-сонли қарори билан Ўзбекистонда психиатрия хизмати фаолиятини янада такомиллаштириш чора-тадбирлари белгиланди.\nВазирлар Маҳкамаси раиси Шавкат Мирсиëев имзо чеккан мазкур қарорда 2014 йилнинг 1 январидан бошлаб, касалларнинг уйига бориб хизмат қиладиган шифокор психиатр ва ўрта тиббий персоналларининг узлуксиз меҳнат стажи учун қўшиб бериладиган максимал устама ҳақ миқдорининг тариф стафкасига қараб 20 дан 30 фоизгача оширилиши таъкидланган.\nБундай қарорнинг шифокорлар ва ўрта тиббий персоналлар моддий аҳволи ва иштиёқини оширишга қаратилгани айтилмоқда.\nВазирлар Маҳкамаси қарорида психиатрия хизматининг ташкилий тузилмаси, психиатрия муассасаларини реконструкция қилиш, капитал таъмирлаш ва замонавий ускуналар билан таъминлашнинг асосий параметрлари белгиланган.\nПсихиатрик касалликлар профилактикаси ва уларни даволаш ишларини янада такомиллаштириш, шунингдек психитария хизмати моддий техник базаси ва кадрлар салоҳиятини мустаҳкамлаш мақсадида 2013-2017 йилларга мўлжалланган давлат дастур ҳам қабул қилингани қарор қиловасидан ўрин олган.\n"Руҳий хасталикларга муносабат ўзгариши лозим"\nВазирлар Маҳкамаси қарори муҳокамасида иштирок этган¸ республикадаги руҳий клиникалардан бирининг бош врачи ўз исми айтилмаслик шарти билан Озодлик мухбири билан суҳбатлашди.\nСуҳбатдош Ўзбекистон ҳукуматининг ниҳоят бу соҳага ҳам ўз эътиборини қаратганлигидан мамнунлигини изҳор қилди:\n- Психиатрияга мана ниҳоят аҳамият берилди президент томонидан. Бундан мамнунмиз.Чунки психиатрия¸ руҳий касалликлар клиникасига давлат томонидан фақат бюджет томонидан ëрдам берилади. Ҳеч қанақа бизларда¸ мисол учун¸ частний нарсалар йўқ. Шунинг учун фақат давлат бюджет ҳисобидан касалхона борми, диспансерлар борми, касалларга дори бериш борми, овқат бериш борми, мисол учунда энди болницаларда, фақат бюджет томонидан ëрдам билан бизлар касалларга ëрдам беришимиз мумкин. Шунинг учун қарорга муносабат жуда яхши. Бу жуда ҳам бир катта ëрдам руҳий касалларга ва бу хасталарни даволайдиган тиббий ходимларга.\nОзодлик: Одатда бундай қарорлар умумий гаплар билан тўла бўлади. Сиз Вазирлар Маҳкамаси қарори конкрет қайси муаммолар ечимига ëрдам беради деб ўйлайсиз?\n- Қарор муҳокамасида ва дастурни тузишда мен ўзим қатнашганман. Ҳар бир касалхонага нима керак? Ремонтга муҳтож бўлса, таъмирлаш бўлса, таъмирлаш, реконтрукция қурилишлар бўлса, қурилиш, оборудование, аппаратура бўйича таъминлаш бўлса, таъминлаш. Ҳамма нарсага спискалар олинган. Кимга, қанақа, нима керак? Демак 2014 йилдан бошлаб 2017 йилгача бутун республика бўйича руҳий касалларга қарайдиган муассасалар ремонт, оборудование, бошқа у-бу нарсадан 100 фоиз таъминланиши керак шу қарор бўйича. Қарорда конкретно пули ҳам кўрсатилган. Бу жуда ҳам муҳим нарса.\nОзодлик: Қарорда психиатрия хизмати фаолиятини янада такомиллаштириш чора-тадбирлари ҳақида гап боради. Шу ўринда аҳолининг руҳий касалхоналарга муносабатини ўзгартириш бўйича бирор тадбир режаланганми? Аҳоли шууридаги салбий “жиннихона” тушунчаси ўрнига асаб ва руҳий хасталарни даволайдиган замонавий клиника деган тушунча ўрнашиши учун нима қилиш керак деб ўйлайсиз?\n- Энди бунинг учун¸ биринчидан¸ касалхонани замонавий қилиш керак. Одамлар киришга қўрқмайдиган клиника бўлиши керак. Бу биринчи масала. Аҳоли зеҳниятидаги руҳий каслахоналарга муносабатни ўзгартириш борасида гапирсак энди. Биласизми, чет давлат билан бизларда менталитет бошқачароқ. Чет давлатда¸ мисол учун¸ руҳий касал бўлса, шартта олиб боради, кўрсатади, бу нарсадан ҳеч ким уялмайди. Бизларда энди ўзбекчилик. “Ўтиб кетади. Қўшни нима дейди? Маҳалла нима дейди? Буларнинг оиласида руҳий касал бор экан деб қизим бор, унга ҳеч ким келмайди¸ у-бу” деган нарсалар борда.\nАгарда болницалар замонавий бўлса, даволаш, дори борми, бошқаси борми, замонавий бўладиган бўлса бу ҳолат секин-секин ўзгариши мумкин. Мисол учун¸ биз ҳозирги пайтда руҳий касаллик, касални дорилар билан 100 фоиз гарантия билан даволаса бўлади¸ деган фикр бор чет давлатларда. Биз ҳам шуни қила оламиз. Лекин бизларда ҳали дори етмайди. Мана қарорда ҳозир дори масаласи ҳам кўрилган. Агар давлатимиз замонавий дорилар сотиб оладиган бўлса, қисман сотиб олаяптику, қўшимча яна оладиган бўлса, бу албатта¸ даволаш жараëнига жуда ҳам бир катта ëрдам бўлади. Касаллар касалхонадан чиқиб кетгандан кейин даволанганини гапиради. Бу эса бизни репутациямизни яхшилайди.\nҲозир аҳоли орасида “бу психболницага тушган одамлар умуман соғайиб кетмайди, ҳеч қачон оилага ëки ишга қайтиб бормайди, ногирон бўлади” деган фикр бор. Бу фикрни ўзгартиришимиз керак. Бу фикрни ўзгартирадиган бўлсак, албатта¸ бу ҳаммамизга фойда бўлади. Кўз қараш ҳам ўзгаради. Аҳолининг руҳий касалхоналарга, руҳий касалларга муносабати тубдан ўзгаради¸ деб ўйлайман.\nОзодлик: Айни пайтда Ўзбекистонда руҳий касалларни даволайман¸ деган табиблар урчигани кузатилади. Масалан¸ Хоразм вилояти Шовот туманидаги “Юсуф Ҳамадоний” зиëратгоҳида руҳий касалларни занжирга бойлаб уриб даволаëтгани ҳақида гап-сўзлар бор. Ўзбекистонда табиблик ҳужжатини олганларнинг аксарияти руҳий касалларни “ўқиб қўйиш” билан шуғулланишаëтгани айтилади. Сизнинг бу ҳолатга муносабатингиз қандай?\n- Xаста одам умидвор бўлади. Одамларниng бу интилишини қандай баҳолаймиз? Одамлар ким, қаерда, нима любой бир нарсага эртага борасан, соғайиб келасан, деса бораверади. Албатта, бу тўғри эмас. Мисол учун, мен табибларга, бошқаларга ишонмайман. Ўқитганмиз, у-бу деган гап қиладиган бўлса, мен айтаманки, агарда ўқитишдан руҳий касаллар фойда кўрадиган бўлса, биз мана шу ерга, каттагина касалхонага домлани ишга олиб қўярдикда, ҳар битта касални ўқиб ўтирарди. Аммо ҳозир клиникада бирорта домла йўқ, ҳамма доктор.\nОзодлик: Кўпчилик руҳий хасталар азайимхон ëки домлага “ўқиттирганидан” кейин тузалганини айтишади. Бунга нима дейсиз?\n- Энди бу ерда бошқа томони ҳам бор. Мана мисол учун¸ енгил руҳий асаб касалликлари бор, психотерапияга муҳтож, мисол учунда энди. Баъзи пайтларда енгил руҳий касал ҳолатларига домлалар, психотерапевт ўрнигада энди, касал агар домла ўқийди, менга фойдаси бўлади деб ишониб борса домлага, фойдаси ҳам бўлиши мумкин. Мен тушунтира олдим-а? Оғир касалларга ҳеч қанақа домла, бошқа, ҳеч қанақа бир нарсага солиб занжирга бойлаб даволагани билан ҳеч қачон фойдаси бўлмайди¸ дейди Вазирлар Маҳкамаси қарори муҳокамасида иштирок этган¸ республикадаги руҳий клиникалардан бири бош врачи Озодлик билан суҳбатда.\nЖазо психиатрияси борасидаги хавотирлар\nЎзбекистондаги руҳий касалликлар клиникаларида бир неча бор мажбуран даволанган инсон ҳуқуқлари фаоли Елена Урлаева руҳий касалхонага муносабат тубдан ўзгариши учун бу тизимнинг ўзини ислоҳ қилиш зарурлигини айтади:\n- Бу ëпиқ бир тизим. У ерда касалнинг ҳеч бир ҳақ-ҳуқуқи йўқ. 2003 йилда мен руҳий касалхонада эканимда¸ ëнимга БМТ нинг Қийноқлар бўйича махсус маърузачиси Тео Ван Бовен кириб суҳбатлашганида бу тизим ислоҳ қилиниши керак¸ деган таклифни айтган эдим. Ван Бовен бу таклифни ўз тавсияларига киритди. Ниҳоят шунча йил ўтиб психиатрия тизими ислоҳ бўлаëтганидан мамнунман. Лекин тўғриси Вазирлар Маҳкамаси қарори билан Ўзбекистонда психиатрия хизмати фаолияти яхшиланишига ишонмайман. Бу қарор фақат декларатив мазмунда¸ деб ўйлайман дейди суҳбатдош\nЎзбекистон психиатрия хизмати совет давридан бери исталмаган шахсларни изоляция қилишга мўлжалланган “жазоловчи тиббиëт” сифатида кўриб келинади.\n1972 йилда Ўзбекистонда бир нечта республикага хизмат кўрсатувчи Республикалараро руҳий касалхона ташкил қилинди. Бу касалхона Ички ишлар вазирлиги Жазони ижро қилиш идораси таркибида бўлиб¸ руҳий муаммоси бўлган маҳкумларни даволашга ихтисослашган.\nБу муассасада совет ҳукуматига қарши гапирган диссидентларни “даволашган” деган эди бу муассасада бир муддат ўзи ҳам “даволанган” ўзбек рассоми Ҳикмат Ғуломов Озодлик билан суҳбатда.\nЎзбекистон мустақил бўлганидан кейин психиатрия хизмати “жазоловчи тиббиëт” тамғасидан қутула олмади.\n2002 йилда Адлия вазирлиги олдида мусулмонлар ҳуқуқларини ҳимоя қилиб норозилик пикети ўтказган ҳуқуқ фаоли Елена Урлаева сал ўтмай руҳий касаллар шифохонасига мажбуран жойлаштирилган эди.\nАна шундан кейин россиялик ҳуқуқ фаоли Ольга Краснова Россия Фанлар академияси қошидаги Мустақил психиатрлар уюшмаси тарафидан тузилган мутахассислар ҳайъати тарафидан Елена Урлаева руҳий ҳолати текширилишини ташкил қилди.\n2003 йилда Москвадаги мутахассислар ҳайъати Елена Урлаеванинг руҳий саломатлигини кўрикдан ўтказиб уни руҳий соғлом деб топганлар.\nБу ҳолатдан кейин Ўзбекистон психиатрия хизмати “жазоловчи тиббиëт” воситасида исталмаган шахсларга қарши курашмоқда¸ деган иддаолар яна кучайди.\n2007 йили жиззахлик Жамшид Каримов руҳий касалҳонада мажбурий даволаниш учун ëтқизилди.\nБу борада Жиззах шаҳар суди қарори бўлишига қарамасдан¸ журналистнинг ўз касбий фаолияти учун руҳий касалхонага ëтқизилгани ҳақида ташвиш билдирилди.\nЖурналистларни ҳимоя қилиш халқаро қўмитаси Жамшиднинг жисмоний ва руҳий ҳолати унга мажбурий қўлланилаётган кимëвий дори ва муолажалар боис ëмонлашганини ëзган эди.


ЕОИИга қўшилиш билан Ўзбекистон ўзини ўзи чеклаб қўймоқчи эмас – элчи\n04:03 26 Сентябр 2020\n10:24 10.01.2020 (Янгиланган 10:33 10.01.2020) Ҳавола олиш\nЎзбекистон ва ЕОИИ – интеграция истиқболлари (51)\nЎзбекистон ЕОИИдан ташқарида бўлган мамлакатлар билан ҳам яқин иқтисодий ва савдо муносабатларини сақлаб қолишга интилмоқда, деди Ўзбекистоннинг Нидерланддаги элчиси.\nТОШКЕНТ, 10 янв — Sputnik. Ўзбекистоннинг ЕОИИ давлатлари билан ҳамкорлик қилиши бошқа иттифоқлар билан тузган шартномаларидан воз кечиши дегани эмас, деди Ўзбекистоннинг Нидерланддаги элчиси Дилёр Ҳакимов Броюсселда бўлиб ўтган матбуот анжуманида.\nЭлчи сўзларига кўра Ўзбекистон ўз миллий манфаатларига асосланган, очиқ, ўзаро фойдали ва конструктив ташқи сиёсат олиб бормоқда. Қўшни давлатлар билан ҳамкорликни йўлга қўйиш ҳамда жаҳон ҳамжамиятига интеграция қилиш - ушбу сиёсатнинг устувор йўналишларидан биридир.\n“Ўзбекистон, ўзининг янги иқтисодий сиёсатидан келиб чиққан ҳолда, хорижий мамлакатлар, халқаро ташкилотлар ва интеграцион уюшмалар билан ҳамкорликда ўзини чеклаб қўймоқчи эмас”, - дейилган хабарда.\nЕвроосиё иқтисодий иттифоқи билан ҳамкорликка келганда “гап фақат иқтисодий ҳамкорлик ҳақида” кетмоқда. Иттифоқдаги Арманистон, Беларус, Қозоғистон, Қирғизистон ва Россия Ўзбекистон учун бозорнинг йирик иштирокчилари ва муҳим транзит коридори сифатида қизиқ. Ўзбекистон учун ЕОИИ давлатлари билан меҳнат миграцияси борасида ҳам ҳамкорликни кучайтириш катта аҳамиятга эга, дейди элчи.\nШунингдек, дипломат, Ўзбекистон ЕОИИга аъзо бўлмаган бошқа мамлакатлар, халқаро иқтисодий ва молия ташкилотлари билан ҳам яқин, ҳамкорлик муносабатларини сақлаб қолиш ва ривожлантириш тарафдори эканини айтиб ўтди.\nЭслатиб ўтамиз, 2019 йил кузида Ўзбекистон президенти Шавкат Мирзиёев республикани Евроосиё иқтисодий иттифоқига қўшилиш масалаласини ўрганиб чиқишни топширган эди.


ЎзА - Кластер: терилган ҳосил шу ерда қайта ишланади\n10.09.2018 11:00 Чоп этиш версияси\nКластер: терилган ҳосил шу ерда қайта ишланади\nБухоро вилояти Ромитан туманидаги “BCT Cluster Agrokompleks” масъулияти чекланган жамиятида кластер усулида етиштирилган пахтани йиғиб-териш бошланди.\nМазкур корхона туманнинг Нурафшон, Боғитуркон, Қоқиштувон, Миришкор ва Шўрча ҳудудларидаги 8 минг гектар экин майдонларини тасарруф этмоқда.\n– Ўтган йили бу майдонлар пахта ва ғалла экадиган фермер хўжаликларига тегишли бўлиб, 436 нафар киши меҳнат қилган бўлса, ҳозирда уларнинг сони 3 мингдан ортиқ, – дейди “BCT Cluster Agrokompleks” масъулияти чекланган жамияти раиси Матлуб Нўъмонов. – Биз жорий йилда 28 минг тонна пахта йиғиштириб олишга қатъий бел боғлаганмиз. Энг муҳими, ишчидан тортиб, менежер-раҳбарларгача ҳар томонлама мақбул ойлик иш ҳақлари белгиланган ва янгидан меҳнат дафтарчаси очилди. Битта оиладан уч-тўрт киши меҳнат қилиб, ойига қарийб 6 миллион сўм даромад қилмоқда.\nКелгусида корхонага 123,1 миллион доллар инвестиция йўналтириш орқали дунёнинг етакчи давлатларида ишлаб чиқарилган ускуналар харид қилиш кўзда тутилган. Хусусан, замонавий калава ўраш, уни бўяш ва тўқув-трикотаж фабрикалари каби саккизта компания фаолияти йўлга қўйилади. Мазкур жамиятда таркибида ғўза экиш агрокомплекси, пахтани қайта ишлаш ва тозалаш заводи, ёғ-мой заводи, 12 минг бош қорамолга мўлжалланган ферма, биогаз ишлаб чиқариш заводи, тежамкор технологияларга асосланган 20 гектарли иссиқхона, 25 турдан ортиқ сут ва гўшт маҳсулоти тайёрланадиган корхона ҳам мавжуд.\nЭнг муҳим янгилик – матони бўяшда ишлатиладиган қимматбаҳо табиий бўёқ олинадиган индиго-ферум ўсимлиги ҳам айнан кластер ҳудудида экилмоқда.\nАлбатта, дала ишларида ютуқларни таъминловчи асосий омил техникаларнинг етарлича эканлигидир. Кластер корхонасида бу борада муаммо йўқ. Ваҳоланки, ўтган даврда хориждан 20 ҳайдов, 122 “МТЗ” чопиқ трактори, 40 ортиқ юк ташувчи “МТЗ” трактори, ҳайдов техникасига тиркаладиган 25 омоч, 8 “Кейс-1200” чигит экиш сеялкаси, 122 та культиватор ва бошқа техникалар олиб келинди. Ҳозирда мазкур қишлоқ хўжалик техникаларига хизмат кўрсатиш парки қуриб битказилди.


"Ҳунарманд" уюшмаси аъзолари Халқаро Маданият фестивали ва хунармандчилик ярмаркасида иштирок этишди\nТошкент, Ўзбекистон (UzDaily.uz) -- Ўзбекистонлик ҳунармандар Ҳиндистонда ўтказилаётган ярмаркада иштирок этмоқда. Ҳиндистоннинг Харьяна штатидаги Фаридобод шаҳрида ўтказилаётган «Surajkund International Crafts Mela 2019» 33-Халқаро Маданият фестивали ва хунармандчилик ярмакаси 17 февралига қадар давом этади.\nМазкур тадбир 1987 йилдан буён Ҳарьяна штати саёхлик департаменти ва Ҳиндистоннинг туризм, маданият ва ташқи ишлар вазирликлари ҳамкорлигида ўтказиб келинади. У Осиёдаги энг йирик фестиваллардан биридир. Бу ерга ҳар йили миллионлаб меҳмонлар Ҳиндистон ва хорижий мамлакатларнинг анъанавий ҳунармандчилик маҳсулотлари, маданияти, анъаналари ва санъати билан танишиш мақсадида ташриф буюради.\nТадбирда дунёнинг 30 дан ортиқ давлат вакиллари иштирок этмоқда. Ўзбекистоннинг Ҳиндистондаги элчихонаси кўмагида "Ҳунарманд" уюшмаси вакиллари Ўзбекистон делегацияси сифатида қатнашиб, сопол, каштачилик ва заргарлик буюмлари ҳамда ёғоч ўймакорлиги наъмуналарини тақдим этди. Ҳунармандларимиз томонидан тақдим этилган асарлар ўзбек халқининг маданияти, анъаналари, тарихи нақадар гўзал эканлигини яна бир бор намойиш этади.


Голливуднинг энг кассабоп актрисаси аниқланди » Ўзбекистон янгиликлари – Zamin.uz\nГолливуднинг энг кассабоп актрисаси аниқланди\n31 ёшли Скарлетт Йоханссон кинематография тарихидаги энг кассабоп актрисалар рўйхатида биринчи бўлди. Бундан ташқари, 10 нафар энг кўп фойда олиб келган актёрлар рўйхатида ягона аёл сифатида эътироф этилди. Бу ҳақда “In Style”га асосланиб “Qalampir.uz” хабар бермоқда.\nСкарлетнинг рўйхатда бундай юқори ўринга чиқишига Marvel киностудиясининг бир қатор комикслари ёрдам берди. Йоханссон суратга тушган фильмлар сўнгги ўн йилдан ортиқ вақт ичида, биргина АҚШнинг ўзида 3.3 млрд доллар тўплади.\nАктрисалар орасида рейтингда Скарлеттга энг яқин ўринни Кэмерон Диас олди. У рўйхатнинг 19 поғонасини банд этди. Энг кўп фойда келтирган актёрлар рейтингида Харрисон Форд (4.87 миллиард) биринчи бўлди. Ундан кейинги ўринларни Сэмюэль Л. Жексон (4.65 миллиард) ва Морган Фриман (4.43 миллиард) эгаллади. Рўйхатнинг кейинги ўринларида Том Хэнкс (4.34 миллиард), Роберт Дауни-кичик (3.94 миллиард), Эдди Мёрфи (3.81 миллиард), Том Круз (3.59 миллиард), Жонни Депп ( 3.37 миллиард) ва Майкл Кейн (3.34 миллиард) каби актёрларни кўришимиз мумкин.\n11:28 АҚШнинг энг бадавлат машҳур кишилари эълон қилинди\n14:52 Дунё бўйича энг кўп ҳақ тўланадиган актёрлар рейтинги эълон қилинди\n14:38 Дунёда энг кўп ҳақ олувчи актёрлар рўйхати маълум қилинди


Зафар Ҳошимов: «Ички бозорда IPO ўтказиш босқичига ҳам етиб келишимизга ишонаман»\nИқтисодиёт 18:54 / 16.11.2019 11005\n15 ноябрь куни Тошкентда «Ўзбекистон иқтисодиётининг ривожида капитал бозорининг ўрни» мавзусида халқаро конференция бўлиб ўтди. Унда инвестиция компаниялари ва молиявий институтлар экспертлари, Ўзбекистон компаниялари ва давлат органлари вакиллари иштирок этди.\nКонференцияда «Korzinka.uz» асосчиси ва раҳбари Зафар Ҳошимов ҳам спикер сифатида қатнашди. Анжуман давомида унга: «Агар бирор йирик лойиҳангиз ёки компанияни кенгайтириш режангиз бўлса, маҳаллий бозорда IPO (акциядорлик жамияти акцияларининг илк марта оммавий сотилиши) ўтказармидингиз?» дея савол билан мурожаат қилинди.\nKun.uz мухбирининг хабар беришича, тадбиркор бу саволга жавобан Ўзбекистон иқтисодий ривожланишнинг бу босқичига ҳам етиб келишига ишонишини таъкидлаган.\n«Ўтган ўн йилликларда бозор ривожланиши суръатлари ҳамда ўшанда мавжуд бўлган чекланишлар бизга катта тезликда ўсишга эришиш имконини бермаётганди. Секин ўсиш учун эса бизнеснинг ўзи ҳосил қилаётган пул оқими билан кифояланаётган эдик.\nЛекин ҳозир бозоримиз очиляпти. Эшитган бўлсангиз керак, соҳамизга катта халқаро ўйинчилар назар солишяпти. Биз учун тезкор ўсиш ҳозирда муҳим аҳамият касб этяпти. Шу сабабли биз инвесторлар билан жадал музокаралар олиб боряпмиз.\nМаҳаллий бозорда IPO ўтказишга келадиган бўлсак, бу босқичга ҳам қачондир етиб келишимизга ишонаман. Исталган мамлакатга қарайдиган бўлсангиз, иқтисодий ўсиш бозор муносабатлари ва иқтисодий инфраструктура ривожланиши билан боғлиқ ҳолда рўй берганини кўришингиз мумкин. Иқтисодий ўсишни тадбиркорлик руҳияти ва тадбиркорликка нисбатан мавжуд ижобий муҳит шакллантиради. Жадал ўсиш ортида эса, булардан ташқари, доим унинг ўзининг «Wall Street»и бўлади. Ҳозир шу ерда, эҳтимол, ўзбек «Wall Street»и инаугурациясининг гувоҳи булиб тургандирмиз», – деди Зафар Ҳошимов.


ЖЧ-2022 саралашига қуръа ташланди: Ўзбекистоннинг гуруҳдаги рақиблари ҳақида Эктор Купер фикрлари / Ўзбекистон янгиликлари, энг сўнгги хабарлар\nБугун: Жума, янвuary 24, 2020\n1995 йилдан буён Ўзбекистонда яшаётганларга фуқаролик а...\n24 янвuary 2020 13:52\nЎзбекистонда 4 баллгача ер қимирлаши кузатилди\n24 янвuary 2020 12:52\n2 мартдан Бухоро – Хива – Бухоро йўналишида тезюрар пое...\n24 янвuary 2020 10:44\nСПОРТ 0 Шархлар 3998 кўрилди\nЖЧ-2022 саралашига қуръа ташланди: Ўзбекистоннинг гуруҳдаги рақиблари ҳақида Эктор Купер фикрлари\nКейинги босқичга гуруҳ ғолиби ва қолган гуруҳлар ичида ҳам энг яхши кўрсатгичга эга 4 та 2-ўрин соҳиблари йўл олади.\nЎзбекистон миллий терма жамоаси бош мураббийи Эктор Купер қуръа ҳақида ўз фикрлари билан ўртоқлашди.\n– Қуръа қандай жамоаларни тақдим этишини олдиндан таҳмин қилиб бўлмайди. Шу сабабдан ҳар қандай рақиб билан тўқнаш келишга тайёр туриш лозим бўлади. Жаҳон чемпионати саралаши иккинчи босқичи қуръаси бизга тақдим этган рақибларнинг барчаси ўзига яраша кучли жиҳатларга эга эканини таъкидлай оламан. Ҳеч бир рақибга беписандлик билан қараб бўлмайди. Гуруҳимиздан ўрин олган ҳар бир рақибни ҳурмат қилган ҳолда учрашувларга ҳозирлик кўрамиз. Ўзбекистон терма жамоаси барча учрашувларда мазмунли ўйин намойиш этиб, якунда келаси босқич йўлланмасини қўлга киритиш учун майдонга тушади, - деди мутахассис.\nЎзбекистон миллий терма жамоаси ҳужумчиси Элдор Шомуродов қуръа натижалари хусусида қуйидаги фикрларни билдирди:\n– Гуруҳимиздан ўрин олган терма жамоалар орасида кучсизлари йўқ, деб ўйлайман. Ҳамма ўз олдига қўйилган мақсадга эришиш учун ҳаракат қилади. Барча ўз мамлакати шаъни учун ўйнайди. Бу эса ўйинлар осон ўтмаслигини англатади. Лекин барчаси ўзимизга боғлиқ, деб ҳисоблайман. Чунки агар ҳар бир ўйинга жиддий ҳозирлик олиб борсак ва майдонга ҳар гал яхши руҳий тайёргарлик билан тушсак, ҳар қандай рақибни мағлуб этишга кучимиз етади, деб ўйлайман. Насиб этса, ушбу саралаш босқичи якунида гуруҳда 1-ўринни олишга ҳаракат қиламиз, - деди маҳоратли ҳужумчи.\nТалабалар шаҳарчасида ОТМ ўқитувчилари учун 9 қаватли арзон уйлар қурилади\nБабаяннинг танкаси ким? — матбуот анжуманидаги энг қизиқарли савол-жавоблар\nиюн 12 / 2019\nКелишилган ўйинлар учун иккита футбол клубининг лицензиялари қайтариб олинди\nЭктор Купер терма жамоага жалб қилинган футболчилар рўйхатини эълон қилди\nАдлия вазирлигида иш вақти тугаганидан сўнг компьютерлар автоматик равишда ўчирилмоқда


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 5 февраль Ўзбекистонда куни қандай об-ҳаво кузатилади?\t13:48, 04 февраль 2016\tРеспублика Гидрометеорология марказининг хабар беришича, 5 февраль куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 5-10 метр тезликда шамол эсади. Кечаси 1 даража совуқ, 1 даража илиқ, кундузи 11-13 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 15-20 даража илиқ, айрим жойларда 22 даражагача илиқ бўлади. Андижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 5-10 метр тезликда шамол эсади. Кечаси 0-5 даража илиқ, айрим жойларда 2 даражагача совуқ, кундузи 6-11 даража илиқ бўлади.


“PEARSON” компанияси вакиллари Жиззахда семинар-тренинг ўтказди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » “PEARSON” компанияси вакиллари Жиззахда семинар-тренинг ўтказди\n18 июнь 2019 йил\nБуюк Британиянинг “PEARSON” компанияси вакиллари Ўзбекистон Республикаси Президенти ҳузуридаги Миллий агентлиги ҳамда вилоят Туризмни ривожлантириш ҳудудий бошқармаси билан ҳамкорликда Жиззах шаҳридаги “KOMFORT KONTINENT” меҳмонхонасида вилоятда фаолият кўрсатиб келаётган меҳмонхона вакилларига семинар-тренинг ўтказилди.\nДастлаб, меҳмонлар Зомин туманидаги “Транспорт ва алоқа” коллежига ташриф буюришиб, коллеж маъмурияти билан учрашилди ва коллеж биноси кўздан кечирилди.\nКомпания вакиллари коллежда туризм йўналишида таҳсил олаётган ўқувчиларни Ўзбекистон Республикаси касб-ҳунар бошқармаси ҳамда Буюк Британиянинг “PEARSON” компаниясининг икки йиллик махсус дастур орқали туризм соҳасида ўқиш ташкил этилади. Туризм йўналишида таҳсил олган ўқувчиларга жаҳон стандартларига мос равишдаги диплом билан тақдирланадилар.\nШундан сўнг, меҳмонлар Жиззах шаҳридаги “KOMFORT KONTINENT” меҳмонхонасида вилоятда фаолият кўрсатиб келаётган меҳмонхона вакилларига семинар-тренинг ўтказилди. Семинар-тренинг ўтказишдан мақсад вилоятда фаолият кўрсатиб келаётган меҳмонхоналарга жаҳон стандартларига жавоб берадиган таҳсил олган ёшларни ўқитишда фикр алмашишдан иборатдир.


МАСТОДИНОН® ҚЎЛЛАШ БЎЙИЧА ЙЎРИҚНОМА | Новости фармацевтики и медицины на портале Apteka.uz (Узбекистан)\nМАСТОДИНОН® ҚЎЛЛАШ БЎЙИЧА ЙЎРИҚНОМА\nПрепаратнинг савдо номи: Мастодинон®\nДори шакли: гомеопатик таблеткалар\nAgnus castus Ø (Авраам дарахти) 162 мг\nCaulophyllum thalictroides D4 (василисткали Стеблелист) 81,0 мг\nCyclamen D4 (Алп бинафшаси) 81,0 мг\nIgnatia D6 (Кучала игнация дарахти) 81,0 мг\nIris D2 (турли хил рангли Гулсапсар) 162,0 мг\nLilium tigrinum D3 (йўл-йўл Лилия) 81,0 мг\nЁрдамчи моддалар: лактоза моногидрати, картошка крахмали, магний стеарати.\nДумалоқ шаклли, ясси юзали, оч жигарранг рангли таблеткалар, бироз пигментацияга йўл қўйилади.\nГинекологик касалликларни даволаш учун бошқа препаратлар\nАТХ код: G02CX\nIn vitro тадқиқотларда Agnus castus дан тайёрланган экстракт, пролактин ажралиб чиқарилишини камайтириши тасдиқланган. Пролактин ажралишига ингибирловчи таъсири ҳайвонларда ўтказилган текширувларда ҳам тасдиқланган. Agnus castus экстрактини қўлланганида аёлларда пролактин миқдори бироз ошган, шунингдек стресс оқибатидаги ошган пролактин миқдорининг (“яширин гиперпролактинемия” деб номланади) камайишини бир қанча клиник текширувлар кўрсатди.\nДофаминэргик таъсирини намоён бўлиш жойи гипофизнинг лактотроф ҳужайралари ҳисобланишини in vitro тадқиқотлари кўрсатди. Agnus castus экстрактида бициклик дитерпенлар пролактин миқдорини камайтирувчи таъсир кўрсатадиган воситалар гуруҳи эканлиги деб белгиланган. Ушбу моддалар одам дофаминнинг 2-кичик гуруҳи рецепторлари билан боғланади ва каламушлар гипофизининг ҳужайра культурасида дозага боғлиқ ҳолда пролактин ажралишини камайтиради.\nҚуйидаги ҳолатларни мажмуавий даволашда симптоматик восита сифатида:\n- ҳайз олди синдроми (мастодиниялар, сут безларининг таранглашиши, руҳий лабиллик, қабзиятлар, шишлар, бош оғриғи/мигрен);\n- ҳайз циклини бузилиши ва/ёки сариқ тана етишмовчилиги чақирган бепуштликда қўлланади.\nКатталар ва 12 ёшдан ошган ўсмирларга\nБир таблеткадан кунига 2 марта (эрталаб ва кечқурун), кўп бўлмаган миқдордаги суюқлик (масалан, стаканда сув) билан қабул қилинади. Препаратни бошқа суюқликлар билан бир вақтда қўллаш мумкин. Даволашнинг оптимал самарасига эришиш учун, Мастодинон® ни камида 3 ой шу жумладан ҳайз кўриш вақтида қўллаш тавсия этилади. Агар 3 ой қўллангандан кейин симптомлар сақланса, у ҳолда шифокор билан мастлаҳашиш керак.\nАллергик реакциялар: юзни шиши, ҳансираш, ютишни қийинлашиши қайд қилинган. Аллергик тери реакциялари (тошма ва эшакеми), бош оғриғи, бош айланиши, акне, меъда-ичак бузилишлари (кўнгил айниши, меъдада оғриқ) каби пайдо бўлиши мумкин. Аллергик реакцияларнинг биринчи белгилари пайдо бўлганида, препаратни қўллашни тўхтатиш лозим.\nЭслатма: гомеопатик препаратни қўллаш мавжуд бўлган шикоятларни вақтинчалик ёмонлашишига олиб келиши мумкин (дастлабки ёмонлашиш). Бундай ҳолларда препаратни қабул қилишни тўхтатиш ва шифокорга мурожаат қилиш зарур!\nПрепарат компонентларига юқори сезувчанлик. Препаратни ҳомиладорлик вақтида ва эмизиш даврида қўллаш мумкин эмас. Ҳайвонларда ўтказилган текширишларда сут ишлаб чиқарилишини камайиши аниқланган. 12 ёшгача бўлган болаларда қўллаш мумкин эмас.\nVitex agnus-cactus допамин ва аёллар жинсий гормонларининг ишлаб чиқарилишига стимулловчи таъсир этиш эҳтимоли мумкинлиги сабабли, шу таъсирга эга препаратлар билан бир вақтда қабул қилинганида уларнинг терапевтик таъсир самарасини тўлиқ истисно қилиб бўлмайди.\nУмумий эслатма: носоғлом турмуш тарзи, шунингдек таъсирловчи моддалар ва стимуляторларни (масалан кофе) истеъмол қилиш, гомеопатик воситаларни таъсирига салбий таъсир кўрсатиши мумкин. Қўшимча дори препаратларини қабул қилишда, шифокор билан маслаҳатлашиш зарур.\nЭстрогенга-боғлиқ хавфли ўсмалар билан касалланган пациентлар, препаратни қабул қилишдан аввал шифокор билан маслаҳатлашишлари лозим.\nДопамин ёки аёллар жинсий гормонларини ишлаб чиқарилишига таъсир қиладиган дори воситаларини қабул қилаётган пациентлар Мастодинон® таблеткасини қабул қилишдан аввал шифокор билан маслаҳатлашишлари лозим.\nПрепаратни қўллаш вақтида симптомлар кучайса, дарҳол шифокор билан маслаҳатлашиш зарур. Мастодинон® таблеткасининг таъсир механизми гормонал мувозанатни гармонизациясини ўз ичига олади, бунга 3 ойгача муддат талаб этилади. Бу даврда ҳайз кўриш циклини бузилишлари бўлиши мумкин. Гипофизар бузилишлари бўлган пациентлар, препаратни қабул қилишдан аввал шифокор билан маслаҳатлашиши лозим. Агар Сизда бирон-бир қандларни ўзлаштираолмаслик бўлса, ушбу дори препаратини қўллашдан аввал шифокорга мурожаат қилинг.\nТавсия этилган дозаларда препарат транспортни бошқариш ва механизмлар билан ишлаш қобилиятини камайтирмайди.\nҚандли диабети бўлган беморлар учун маълумот: препаратнинг бир марталик дозаси ўртача 0,02 “нон бирлиги” (НБ) сақлайди.\nПрепаратнинг дозасини ошириб юборилиши меъда-ичак бузилишларига олиб келиши мумкин ёки лактозани ўзлаштираолмайдиган шахсларда сурги таъсирини кўрсатиши мумкин. Даволаш симптоматик.\n20 таблеткадан блистерда. 3 ёки 6 та блистерлар давлат ва рус тилларидаги қўллаш бўйича йўриқномаси билан бирга картон қутига жойланади.\nтел: 09181 231-90\nтел: 09181 2312-65


Жорий йилнинг 10 март куни Таълим инспекцияси ва Финляндия Миллий таълим агентлиги вакиллари ўртасида олий таълим тизимида ўқув дастурларини такомиллаштириш бўйича тажриба алмашиш масаласига бағишланган онлайн семинар ташкил этилди.\nУнда Таълим инспекцияси бошлиғи Улуғбек Тошкенбоев, инспекциянинг тегишли бўлим ва бошқарма бошлиқлари, «Эрасмус+»нинг Ўзбекистондаги Миллий офиси раҳбари Азиза Абдураҳмонова ҳамда Финляндия Миллий таълим агентлиги эксперти Анника Сундбек-Линдроос иштирок этди.\nТаълим инспекцияси бошлиғи Улуғбек Тошкенбоев таълим сифатини оширишда халқаро илғор тажрибалар, хусусан, Финляндия тажрибасининг ўрганилиши, бу борада амалга оширилаётган ишлар ва истиқболдаги режаларга тўхталиб ўтди.\n«Таълим инспекцияси, тегишли вазирликлар ҳамда Финляндия вакиллари билан ҳамкорликда мамлакатимиз таълим тизимини такомиллаштириш бўйича ишлар амалга оширилмоқда. Хусусан, ўтган вақт давомида Финляндия тажрибасини ўрганиш ва уни республикамизда жорий этишга қаратилган тизимли вазифалардан иборат «Йўл харитаси» лойиҳаси ишлаб чиқилди.\nШунингдек, финляндиялик ҳамкорлар билан ўтказилган мунтазам мулоқотлар натижасида ушбу мамлакатда бугунги кунда қўлланилаётган ўқув дастурлари ўзбек тилига таржима қилинди ва изчиллик билан ўрганилмоқда.\nБунда мавзулар учун ажратилган ўқув соатлари, таълим жараёнларида ўқитувчи ва ўқувчига қўйиладиган талаблар ҳам фан йўналишлари бўйича тақсимланган экспертлар гуруҳлари томонидан қиёсий таҳлил қилинмоқда.\nМазкур жараёнда Финляндия таълим тизимининг маҳаллий шароитга мос жиҳатлари янгиланадиган ўқув дастурларига сингдирилади», – деди Улуғбек Тошкенбоев.\nМулоқот давомида финляндиялик эксперт Анника Сундбек-Линдроос Финляндияда таълим жараёнлари ташкил этилишида ўқитувчиларни тайёрлаш ва уларни танлаб олиш бўйича тажрибалари билан ўртоқлашган.\n«Финляндияда ўқитувчилик касби учун қўйилган энг асосий талаблардан бири - улар магистрлик даражасига эга бўлиши керак. Чунки ўқитувчи, аввало, жамиятнинг йўналтирувчи кучи ҳисобланади. Шунингдек, ушбу касб илмий тадқиқот билан мунтазам боғлиқдир.\nУмуман, Финляндия таълим тизимида кадрлар тайёрлаш тизими икки йўналишга бўлинади: касбга ва тадқиқотга йўналтириш. Шу нуқтайи назардан қаралганда, мамлакатда таълим тадқиқот билан узвий боғланган ҳолда олиб борилади.\nПедагогика йўналишида фаолият юритиш истагидаги талабгорлар ўрта махсус маълумотга эга бўлиши лозим. Уларнинг саводхонлик даражаси ва тил билиш салоҳиятига ҳам алоҳида эътибор қаратилади.\nБундан ташқари, битирув имтиҳонлари вақтида ҳар бир талабгор билан алоҳида лаёқат суҳбатлари ўтказилади. Битирувчиларнинг ушбу касбни қандай мақсадда танлагани ва таълим тизимини ривожлантириш бўйича келажакдаги режаларига аниқлик киритилади», – деди Финляндия Миллий таълим агентлиги эксперти.


Шу ҳақда Америка Қўшма Штатларининг Бирлашган миллатлар ташкилоти хавфсизлик кенгаши доимий вакиласи Никки Хейлининг расмий маълумотига таяниб hordiq.uz хабар қилмоқда.\n— Биз Ким Чен Ин ҳукумати билан, — деди Хейли. — Ҳар қанақасига дипломатик муносабат ўрнатишга уриниб кўряпмиз. Лекин барча кўриб турганидек, Шимолий Корея дунёга хавф солишда давом этяпти. Лекин бир ҳақиқатни билиб қўйса ёмон бўлмасди. Америка бу давлатни ер билан яксон қилишга тайёр…\nХейли яна шу нарсани таъкидлаб ўтдики, Америка совуқ уруш тарафдори эмас. Сўнгги санкциялар Шимолий Корея импорт ва экспорт имкониятларини 90 фоизга қисқартирди. Балки шундан кейин тегишли хулоса чиқариб олишар деб умид қилишди. Агар бу ҳам иш бермаса, надоматлар бўлсинки, Америка Шимолий Кореяни дунё харитасидан олиб ташлашга мажбур бўлади.\nАшхобод 2017 йилги Осиё Ўйинларини ўтказишга тайёр\nТуркманистон элчихонасида 2017 йили Ашхободда ўтказиладиган V Осиё Ўйинларига тайёргарлик тўғрисида маълум қилди.\nқилишга яксон Шимолий тайёр Кореяни ер билан Америка


«Билмаганларимизни билиб олдик», — матбуот котиблари учун ташкил этилган ўқув-семинарнинг биринчи босқичи якунланди - xabar.uz\n«Билмаганларимизни билиб олдик», — матбуот котиблари...\nБугун Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги томонидан Ўзбекистон Республикаси Президенти ҳузуридаги Давлат бошқаруви академияси билан ҳамкорликда Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари ҳамда туманлар ва шаҳарлар ҳокимликлари ахборот хизматлари раҳбарлари учун махсус ўқув семинарининг биринчи босқичи якунланди.\nСеминар икки босқичда ташкил этилди: 9-11 март кунлари 109 нафар, 11-13 март кунлари эса 111 нафар матбуот котиби ўқитилмоқда.\nШундан сўнг Агентлик биносида тингловчиларга махсус сертификатларни топшириш маросими ўтказилди. Унда АОКА раҳбари Асаджон Ходжаев иштирок этди ва матбуот котиблари билан суҳбатлашди.\n— Ахборот маконида тўғри фаолият юритиш бугун ҳар қачонгидан кўра мураккаб ва муҳимдир, — деди Асаджон Ходжаев. — Чунки замонавий коммуникациялар воситасида ахборот ҳажми ортди, ахборотни узатиш тезлашди. Бугун давлат органлари жим турадиган вақт эмас, ОАВ, ижтимоий тармоқлардаги материалларга ўз вақтида изоҳ берилмаса, турли миш-мишлар, нохолис ахборотларга йўл очиб берилади. Шунинг учун ҳам матбуот котиблари тезкор, билимли ва замонавий технологияларни пухта эгаллаган бўлиши шарт. Ўқув-семинардан кўзланган мақсад ҳам шу — матбуот котибларининг билим ва тажрибасини ошириш. Бу борадаги ишлар Агентлик томонидан изчил давом эттирилади.\nСеминар якунида тингловчиларга махсус сертификатлар топширилди.\nўқув семинар АОКА


“Бунёдкор” футболчилари клуб раҳбарини товламачиликда айбламоқда\nЎзбекистоннинг кўп карра чемпиони “Бунёдкор” футбол жамоаси футболчилари клуб вице-президенти – бош директори Баҳромжон Давлатовни товламачиликда айблаяпти.\n17 август куни клубнинг 13 нафар асосий таркиб футболчилари Ўзбекистон футбол федерациясига ташриф буюриб, ташкилот вице-президенти Сардор Раҳматуллаев билан учрашишган. Бу ҳақдаги хабар muloqot.uz сайтида пайдо бўлди.\nМазкур сайтда келтирилишича, Баҳром Давлатов футболчилар билан шартнома имзолашда уларнинг манфаатларига зид ҳакаратларни амалга оширган.\nЎз пулларини вақтида ололмаётган футболчилар Ўзбекистон футбол федерациясига даъво билан келишган.\nФедерацияга келган асосий таркиб футболчилари орасида Игнатий Нестеров, Акмал Шораҳмедовлар бўлмаган. Мазкур футболчилар ўша куни Миржалол Қосимов бошчилигида Иорданиядан қайтиб келаётган бўлган.\nМазкур ҳолат юзасидан Озодлик билан суҳбатда бўлган “Бунёдкор” клуби расмийсига кўра, ҳақиқатан ҳам жума куни клубнинг асосий таркиб ўйинчилари Ўзбекистон футбол федерациясига боришгани ва вице-президент Сардор Рахматуллаев қабулида бўлишганини тасдиқлади.\nУнинг таъкидлашича, футболчилар анча вақтдан бери маошларини ололмай келаётгани боис федерацияга мурожаат қилишга мажбур бўлишган.\nСуҳбатдош яқин кунларда “Бунёдкор”ни муҳим ўйинлар кутиб тургани ва айнан шу ўйинлар арафасида футболчилар қолиб кетган пулларини шу йўл билан олмоқчи бўлганларини таъкидлади.\n“Бунёдкор” расмийсига кўра, Баҳром Давлатов футболчилар билан уларнинг манфаатларига зид бўлган ҳеч қандай ноқунуний хатти-ҳаракатларни амалга оширмаган.\nМазкур ҳолат бўйича сўзлаган ўзбек футболига оид воқеаларни ёритиб борувчи журналист “Бунёдкор” футбол клуби ҳақиқатан ҳам инқирозга юз тутаётган бўлиши мумкинлигини айтиб ўтди. Исми ошкор қилинмаслиги шарти билан гапирган ўзбекистонлик бу журналист фикрича, Баҳром Давлатов айни пайтда Олий лигадаги “Насаф” ва “Машъал”, шунингдек, Биринчи лигадаги “Янгиер” жамоаларининг акцияларига хўжайинлик қилади.\nАйни пайтда мазкур жамоалар ичида “Машъал” клуби инқирозда бўлиб, клуб ўз фаолиятини тўхтатиш эҳтимоли ҳам йўқ эмас. Шунингдек, “Насаф” жамоасида ҳам уч ойдан бери футболчиларга маош берилмагани айтилмоқда.


Home icon Бош саҳифа»Кутубхона»Мақолалар»Буқаламун – мунофиқ\nБунга ўхшаш “бақаламунлик”нинг ёрқин мисолини А.П Чехов ўзининг ҳикоясида баён қилган. Ҳикоянинг бош қаҳрамони полициячи нозир Очумелов турли хил ҳаётий вазиятларда кўрсатилган. Инсон зурриётининг мисли кўрилмаган вакилларини тавсифлайдиган умумлаштирма сиймо. Ким улар? Бақаламунлар. Уларнинг ҳақиқат билан ишлари йўқ, уларга адолат керак эмас, виждон нималигидан ҳам хабарлари йўқ. Асосий мақсад – соғ-саломат қолиш, иложи борича «катталар» соясида максимал комфортга эга бўлиш.\nИмом Бухорий қилган ривоятда Ҳузайфа ибн Ямон розияллоҳу анҳу: «Бугунги мунофиқлар Набий соллаллоҳу алайҳи васалламнинг даврларидагисидан ёмондирлар. Чунки улар мунофиқликни махфий қилардилар, булар эса ошкора қилмоқдалар», деганлар).\nШунинг учун Имрон ибн Ҳусойндан ривоят қилинган ҳадисда: Расулуллоҳ соллаллоҳу алайҳи васаллам: "Сизларга, ўзимдан кейин энг қўрқадиган нарсам тили ўта билимдон бўлган ҳар бир мунофиқдир", дедилар. (Табороний)\nУмуман олганда, Шайх Муҳаммад Содиқ Муҳаммад Юсуф ҳазратларининг мунофиқлик ҳақида ёзган мақолаларини ўқишни тавсия қиламиз.\n(Абдулла КАҲҲОР таржимаси)


08:05 / 20.01.2018 3062 pdf Ўқиш режими + -\nАссалому алайкум, ҳурматли Шайх Ҳазратлари! Бу саволимга қидириб жавоб топа олмадим. Имомга иқтидо қилган одам руку ва сажда қилаётганда «Аллоҳу акбар» деб айтиши керакми ёки индамаслиги керакми? Раҳмат, Аллоҳ илмингизга ва умрингизга барака берсин.\n09:05 / 18.01.2018 5230\n08:15 / 21.01.2018 3350\n3222 10:35 / 18.08.2017\nСаволАссалому алайкум Ҳурматли устозлар, бир марузада Одам алайҳиссаломнинг бўйлари камида 60 мeтр бўлганини таъкидлади. Ростдан ҳам Одам атонинг бўйлари 60 мeтр давоми...\n4339 09:45 / 05.03.2018\nТақдир ва кулфат\nСАВОЛ Ассалому алайкум, ҳурматли Шайх ҳазратлари. Сизга бермоқчи бўлган саволим шундан иборатки, айрим инсонлар бошларига бирор кулфат тушганида дарҳол давоми...\n1981 20:48 / 24.04.2016\n2367 06:10 / 23.09.2018\n57582 11:56 / 10.10.2018


“Телевизорга занжирбанд қавм” мақоласини ўқиб… « Ўзбекистон Халқ Ҳаракати\n“Телевизорга занжирбанд қавм” мақоласини ўқиб…\n07 August 2014 - 15:40\nХалқда информация чанқоғи бўлади..сиёсий ахборот-янгиликлар, дунё хабарлари, илмий ва маданий ривожланишлар хақида билишга харакат қилиб интилишади. Ўзбекистон мустақил давлат деб аталиб, диктатор Каримов тахтга эгалик қилиб олгандан бошлаб ўзбек радио-телевиденияси, пресса, умуман олганда ОАВ воситаларига чекловлар қўйиб қаттик цензура ва тақиқлар киритди. Қонхур тузум ОАВ ва телевиденияни фақат ўз манфаатлари йўлида, ёлғон ва кўзбўямачилик, халқни онгсиз қул-зомбига айлантириш йўлида фойдаланиб келмоқда.\nДунёда жуда кўп ҳақиқатни етказувчи сиёсий, диний ва маданий телеканаллар бор, буларни орасидан миллатимиз ва динимизга мос бўлган тарбиявий, ёшларимизни сиёсий, маданий ривожланишларига ёрдам ва имкон берувчи телеканалларни киритиб, таржима қилинса халқимиз айниқса ёшларимиз онги ва тарбияси ижобий томонга ўзгарган бўларди. Лекин афсус Каримов режими халқни фақат тубанликка етакламоқда. Халқда бошқа танлов бўлмагани учун, тил билмаслик муаммоси сабабли фақат ёлғончи ўзбек ва рус телеканалларини кўрадилар. Табиий ҳолки бу хар томондан халқимизни сиёсий дунёқараши ва маданий ўсишларига (кўпроқ салбий томондан) ўз натижасини беради.\nИнсонлар агар шаффоф тоза сув бўлмаса, иложи йўғидан лойқа сувни ичишга мажбур бўладилар ва ўша тузли лойқа сувга ўрганиб ҳам қоладилар. Лекин бу лойқа сув касаллик келтириб, инсон тан жонини нобуд қилиш хавфи бор. Русия телеканалларини сиёсий ахборот берувчи кўрсатувлари ўз давлат манфаатлари йўлида яни империячи (амбицияларини) ҳиссиётларини авж олдиришни бошладилар. Лекин бугунги кунда халқимизни онгини-руҳиятини захарловчи кўрсатувларга тўсик қўйишни иложи йўқ. Қанчалик қайғуриб жон куйдурмайлик, золим диктатор тузуми йўқ булмагунча бу бедаво дард..\nХалқда ОАВ воситаларини танлаш ихтиёри йўқ деса ҳам бўлади.\nШунинг учун биринчи навбатда Русия шовинист-миллатчиларини, россияпарастларни ғоявий пропогандаларини, ёлғонларини (шархлаб) фош қилиб туриш зарур. Биринчи навбатда халқимиз хақиқий мустақиллик ва озодлик тушунчасини асил моҳиятига етиб бориши керак! Халқимизда захарга қарши химоя яни иммунитет хосил бўлиб, нима тўғри нима нотўғри?, қайси зиён қайси фойда? фарқлашни билиш керак.\nБедаво хоинлик дардидан, иймонсизликдан сақланиш зарур. Ҳуштак чалган хоинларни, луттибоз-лаганбардор русияпарастларни орқасидан эргашиб хато ва жиноят қилиш керакмас. Бу эса албатта ҳар биримизни иймонимизга, хулқимизга боғлиқ.\nЭсдан чиқармайлик Русия бизга келтирган энг биринчи вабо, бу даҳрийлик, иймонсизлик ва жохиллик, қолганлари эса буларни кетидан ўз-ўзидан чиқиб келаверади. Халқимиз-миллатимиз жуда оғир синов давридан ўтмоқда. Эртанги кунимиз динимиз, ватан, фарзандларимиз ва авлодларимиз келажаги, озодлиги ўз қўлимизда!


ТОК ТУПИГА ШАКЛ БЕРИШ ВА КЕСИШ » Навоий вилояти қишлоқ ва сув хўжалиги бошқармаси\nБош саҳифа » Интерактив хизматлар » ТОК ТУПИГА ШАКЛ БЕРИШ ВА КЕСИШ\n22-08-2015, 17:48 | Интерактив хизматлар\nТупни бир томонга елпиғичсимон шакллантиришда қатордаги туплар орасидаги масофа навларнинг ўсиш кучига боғлик: кучли ўсадиган навлар учун 2,5 м., ўртача ўсадиганлар учун 2 м. Бир томонлама елпиғичсимон шакл бериш учун тупда фақат керакли томонга ўсган новда ва енглар қолдирилади. Тупларни шакллантиришда ва улардан фойдаланишда ўз вақтида ва тўғри хомток қилиш муҳим аҳамиятга эга.\nШуни қайд қилиш керакки, хомтокни (кўк новдаларни боғлаш, тупларда новдалар кам ёки ортиқча бўлганида эрта ёзда чеканкалаш) тўғри ва ўз вақтида ўтқазиш кесишни осонлаштиради ва ҳажмини қискартиради. Ҳомток қилиш вақтида новдаларнинг кесилган жойи кузги кесишдагига нисбатан тезроқ битади.\nТокни умум қабул қилинган технология бўйича кесиш зарур. Бунда ўткир ток қайчи ва аррадан фойдаланилади. Енглар фақат ички томондан кесилади, бунда кесилган жойлар яқинидаги зарарланган майдонларнинг туташиб кетишига йўл қўймаслик керак, бу тупнинг ўсишини сусайтиради ва ҳосилдорлигини камайтиради. Зангларни кунда қолдирмай кесиш, бурчак куртакдан новда ҳосил бўлишини истисно этиш лозим. Ўринбосар новда ҳар доим мевали новдадан пастда ва енгнинг ташқи томонида қолдирилади. Енгда бир неча мевали новда қолдирилганда кесиш узунлигини уларнинг жойлашганлигига кўра табақалаштириш керак. Мевали новда енг асосидан қанча узоқда жойлашган бўлса, у шунчалик узоқда қолдирилади. Новдадаги кесик силлиқ бўлиши ва тез битиши учун ток қайчининг бўртиқ кесувчи жағи тупда қоладиган новда ёки енг қисмига қаратилади.\nМева қиладиган туплар туп бошидан кесилади, бунда скелет новда баргдан тозаланади. Тик ўсувчи новдалар асосга тақаб кесилади. Ўсиб кетган ва эгилмайдиган бўлиб қолган енглар олиб ташланади ёки яхши ривожланган тупнинг ташқи томонига ўсган новдачага қурий бошлаган енглар олиб ташланади. Улар ўрнига бачки новдалар қолдирилади. Тупда пишган новдада тўрттадан кам бўлса, у ҳолда қатор жойлашган кучли новдалар янги енг шакллантириш учун қолдирилади. Енгларда асосга яқин жойлашган икки-учта кучли новда танланади, тупнинг ички томонига қараб ўсган энг пастки 2-3 та кўзча, ундан юқорисида 6-7 та, энг юқорисида 10-15 та кўзча қолдириб кесилади. Енг тез ўсиб кетмаслиги учун ўринбосар новдалар қолдирилади. Иккита ҳосилли новда кучли ҳосилли бўғинни ташкил этади.\nТок кўмиладиган районларда кузда дастлабки кесиш вақтида тупларда қўшимча куртаклар (қабул қилинган нормадан 20-25% миқдорида) қолдирилади. Баҳорда туплар очилгандан кейин куртаклар қишда шикастланган ва синган новдаларни ҳисобга олган ҳолда қолдирилади.\nМева қилиш коэффициенти паст (ривожланган новдалардаги узум бошлари сони) бўлган кучли ўсадиган навлар Пушти тоифи, Нимранг, Хусайни, Сурхок Китабский, шунингдек Қора кишмиш ва Оқ кишмишда кўзчалар кўпроқ қолдирилади. Енгларда кучайтирилган ҳосилли бўғинлар қолдирилади, ҳосилли новдалар 10-15 та кўзча қолдириб кесилади. Бир тупда 200-300 та кўзча қолдирилади.\nБаян-ширей, Кульжинский, Сояки навлари учун озиқланиш майдони 3 х 2,5 м. бўлган тупдаги кўзчалар 160-200 тани ташкил этади.\nКўп йиллик маълумотларга кўра, Ўзбекистоннинг шимолий районларида кўпинча ноябрнинг биринчи ўн кунлигида ҳарорат минус 10-12о гача пасаяди, новдалари пишмаган тупларга зарар етказади, бунда кўмилмайдиган токзорларга анча зиён етиши мумкинлигини ҳисобга олиб, токларни кесиш, жойлаш ва кўмиш ишларини октябрнинг иккинчи ярмида тугаллаш керак.Ярим елпиғичсимон шаклда ўстиришда кўп йиллик занглар фақат бир томонга пастки ва иккинчи симга, ҳосил берувчи новдалар биринчи ва иккинчи, истисно тариқасида учинчи симга боғланади.\nҲОМТОК ҚИЛИШ (шўра ҳомток, ғўра ҳомток) Ток навларини кесишда\nТокда шўралар пайдо бўлиши билан хомток қилинади. Новдада шўра ўрнида...\nТок ўтқазиш қалинлиги тупроқ-иқлим шароитига, маълум навдаги тупларнинг ўсиш...


10:42, 24.02.2021 // 12556\nХалқаро космик станцияда ҳаво сизиб чиқишини аниқлаш учун кислород ишлаб чиқариш тизими ўчирилди\nХалқаро космик станцияда ҳаво чиқиш жойларини қидириш учун СКВ-1 кислород билан таъминлаш тизими ўчирилди. Бу ҳақда станция экипажининг NASA’даги Миссияни бошқариш маркази (МБМ) билан суҳбатида айтиб ўтилди, дея хабар бермоқда «Интерфакс».\nМБМ вакили, космонавт Сергей Рижиковнинг СКВ-1 тизими ҳақидаги саволига «Ҳа, Сергей, СКВ ўчирилган» деб жавоб берган.\nТайёргарлик ишларини тугатгандан сўнг, МБМ вакили экипажга микроскоп билан ишлашни таклиф қилди.\nҚайд этилишича, 20 февраль куни рус космонавтлари микроскоп билан ишлашни бошлашга уринган, аммо номаълум сабабларга кўра буни амалга ошира олмаган. МБМ вакили экипаждан муаммо нима эканлигини тушуниш учун қурилманинг расмларини ерга юборишни сўраган. Микроскоп 17 февраль куни «Прогресс МС-16» космик юк машинаси томонидан станцияга олиб келинган.\nЯнварь ойида станциянинг рус сегментининг парвоз директори Владимир Соловёв «Прогресс» станцияга ҳаво сизиб чиқиши мумкин бўлган жойларни қидириш учун кучли микроскопни етказиб берилишини эълон қилди. Январда «Роскосмос» раҳбари Дмитрий Рогозин кема станциядаги ҳаво чиқиши оқибатида йўқотилган кислороднинг ўрнини қоплаш учун станцияга қўшимча кислород етказиб беришни айтган.\nШу билан бирга, ХКС экипажи билан музокаралар давомида МБМ мутахассислари станциянинг «газ захиралари» ниҳоясига етаётгани ҳақида хабар берган.\nХКСда ҳаво сизиб чиқиши 2020 йил 20 августда маълум бўлди. Кейин «Роскосмос» матбуот хизмати станция экипажининг Россиянинг «Звезда» модулида Америка сегментидаги босим синовлари давомида изоляция қилинганини эълон қилди. 24 август куни Рогозин «Интерфакс»га ХКС ҳаво чиқиши аҳамиятсиз эканлигини ва уни асбоблар деярли сезмаслигини айтган. Соловёвнинг сўзларига кўра, ҳавонинг сизиб чиқиши даражаси танқидий кўрсаткичдан минглаб марта кам.\nАйни пайтда космонавтлар чой пакетларидан фойдаланиб, эҳтимолий ҳаво чиқиш жойларидан бирини топиб, уни вақтинчалик воситалар билан изоляция қилган. Аммо улар ҳали уни тўлиқ бартараф қила олмаган.\nБундан аввал АҚШнинг Cygnus космик юк кемаси Халқаро космик станцияга муваффақиятли туташгани ҳамда Илон Маскнинг кемасида ХКСга учадиган илк сайёҳлар исми маълум бўлгани ҳақида хабар берилганди.\n20:37, 22.10.2021 // 113926\n14:18 Кеча // 60744\n23 октябрь — Россия тарихидаги қора кун. Чечен жангарилари томонидан Москва театрида юзлаб инсонларнинг гаровга олиниши\n22:36, 22.10.2021 // 57886\nInstagram: «Миллион» вакили Сарвар уйланди, Юлдуз Усмоновадан янги қўшиқ, «Ёр-ёр» кўрсатувига пародия\n22:15, 22.10.2021 // 56379\nТошкент вилоятида 11 ёшли бола юк машинаси босиб кетиши оқибатида ҳалок бўлди (видео)\n14:41, 22.10.2021 // 54088


Деҳқонободда бир метр қалинликда қор ёғди...\n21.01.2019 15:24 0 1255\nҚорли кунлар соғинчи. Қизиғ-а, сўнгги йилларда шундай бир туйғу кучайди. Кучаядиямда, ахир, мириқиб қорбўрон ўйнамаган, кўчаларда чана учмаган, юзлари қизариб қорда ўйнаш завқини чинакамига ҳис қилмаган авлод бугун мактабнинг юқори синфларига қатнаяпти.\nКатталар эса аҳён-аҳёнда учқунлаган қорга қараб, ўша болаликдаги завқни энтикиб эслашади...\nЎтган дам олиш кунлари республикамизнинг кўпгина ҳудудларида қор ёғди. Баъзи ҳудудларда у тез эриб кетган бўлса, тоғли жойларда жуда қалин қор тушибди.\nҚашқадарё вилоятининг Сурхондарё билан чегарадош Деҳқонобод туманидаги Ойбек тоғи ён-бағирларида ёққан қор қалинлиги салкам бир метрга етган. Маҳаллий аҳолининг таъкидлашича, бу ҳудуд учун қалин қор тушиши ноодатий ҳодиса.\n«Xabar.uz» сайти таҳририятига Деҳқонобод туманидаги Дўконхона ва Оқработ қишлоқларида ёққан қор манзараси акс этган фотолар келиб тушди. Фотосуратлар ҳаваскорона олинган бўлса-да, манзаранинг ўзиёқ инсонга завқ беради. Шундай қорларни соғинганмиз, ахир...\nҚашқадарё Деҳқонобод қор